SAGOREVANJE VATRE | Galaksija Nova\nPorše panamera S hibrid (Vikipedija)\nIdealan motor budućnosti je i dalje usavršeni „motor sus” (oto i dizel) koji troši sintetička goriva proizvedena od biomase, gde će ugljen-dioksid (CO2) i vodena para (H2O), nastali u procesu sagorevanja, biti ponovo upotrebljeni za stvaranje biomase u zatvorenom cirkulacionom procesu.\nAkademik Dušan Gruden\nPre skoro 60 godina, kao student motorizacijskog smera Mašinskog fakulteta u Beogradu, prvi put sam čuo da klipni motor sa unutrašnjim sagorevanjem ili kako smo ga zvali „motor sus”, nije savršena mašina i da će za 10 do 15 godina biti zamenjen novim, znatno boljim.\nU toku moje višedecenijske aktivnosti na polju razvoja motora bilo je mnogo pokušaja da se on zameni drugim, naizgled, boljim mašinama.\nPrvi razlog, tvrdilo se da klasični klipni mehanizam, poznat još od parne mašine, sa klipom, klipnjačom i kolenastim vratilom, nije idealan mehanizam, odnosno čak i da je suviše glup mehanizam, jer su gubici pri transformisanju pravolinijskog kretanja klipa u rotaciono kretanje kolenastog vratila (radilice) veliki. Kao bolje alternative nuđena su rešenja bez klipnog mehanizma, kao što su gasne turbine i rotacioni motori.\nVisoka potrošnja goriva gasnih turbina sprečila je njihovu primenu za pogon motornih vozila od tzv. prve energetske krize, početkom 70-tih godina prošlog veka.\nGasna turbina i Vankel motor\nRotacioni motori, od kojih je najpoznatiji bio Vankel-motor, imaju nedostatak da im je prostor za sagorevanje nepovoljan, a proces sagorevanja ima važnu ulogu u zadovoljenju svih zahteva koji se pred motor postavljaju.\nKod gasnih turbina sagorevanje se vrši u specijalnim komorama-gorionicima i može bolje da se kontroiše nego u prostoru za sagorevanje kod klipnih motora. Ali, maksimalna temperatura sagorevanja, koja ima odlučujuću ulogu na termički stepen korisnosti motora, u gorionicima je ograničena termičkom otpornošću zidova gorionika.\nZa kvalitetne čelike maksimalna temperatura ne sme da pređe 1.000, dok keramički materijali dozvoljavaju maksimalne temperature do 1.200, što je znatno manje nego kod klipnih motora, gde maksimalna temperatura ciklusa dostiže vrednosti preko 2.500 Celzijusovih stepeni.\nStalnom izmenom radne materije, prostor za sagorevanje se u „motoru sus” kontinualno hladi, tako da, i pored visokih maksimalnih temperatura ciklusa, temperatura zidova prostora za sagorevanje (klipa i cilindarske glave) ne prelazi vrednosti od oko 200 do 250 Celzijusovih stepeni. Tako se klipni mehanizam motora pokazao kao genijalno rešenje, potvrćujući tvrdnju da je između glupaka (idiota) i genija samo mali korak.\nUdeo svetskog motorizovanog\nsaobraćaja na antropogenu\nmanji je od 12 odsto!\nKrajem 60-tih godina prošlog veka uvedeni su, prvo u Kaliforniji (SAD), a zatim i u celom svetu, zakonski propisi o ograničenju toksičnih komponenata u izduvnim gasovima motornih vozila: ugljen-monoksida (CO), nesagorelih ugljovodonika (HC), oksida azota (NOx) i čvrstih čestica, čađi (PM). To je bio povod za traženje alternativnih pogonskih agregata koji bi zamenili tadašnje benzinske (oto) motore, gotovo isključivo upotrebljavane za pogon motornih vozila.\nPored gasne turbine i Vankelovog motora, kao rešenja nuđeni su Stirling-motor i parni motor. I mada su ovi motori u pojedinim radnim tačkama u laboratoriji davali bolje rezultate nego što ih je imao benzinski (oto) motor, oni nisu mogli da prodru u proizvodnju jer je oto motor u sumi svih osobina, koje se traže pri pogonu vozila, ostao nezamenljiv.\nParni i Stirling motor\nPrelaskom sa karburatora na sistem ubrizgavanja goriva, uvođenjem elektronskih sistema paljenja smese i primenom katalizatora za naknadnu obradu izduvnih gasova, oto-motor je ispunio sve zakonske propise koji su od početka 70-tih godina prošlog veka pooštravani 11 puta: od Evro norme R15 00 (1972) do Norme Evro 6 (2015). Preko 500 modernih automobila ima danas manju emisiju toksičnih komponenata nego jedno jedino vozilo pre 50 godina.\nModerni oto motor (Izvor: Porše)\nIzduvni sistem modernog oto motora (Izvor: Mercedes)\nFenomeni zabeleženi početkom 80-tih godina prošlog veka, tada poznati kao „kisele kiše” i „umiranje šume”, doveli su do drastičnog smanjenja graničnih vrednnosti emisija, što je uzrokovalo uvođenje tzv. trokomponentnog katalizatora u gradnju motora. Preduslov za nesmetani rad ovog katalizatora bilo je uvođenje bezolovnog benzina na tržište.\nPosle nuklearne katastrofe u Černobilju (Ukrajina), sredinom 80-tih godina, a još pod utiskom predhodne katastrofe nuklearne centrale na Ostrvu tri milje (SAD), postavilo se pitanje opravdanosti primene nuklearne energije i u mirnodopske svrhe. Svetska energetska agencija prognozirala je da će ugalj biti glavni izvor energije u decenijama koje dolaze.\nPobornici nuklearne energije su se tada setili teorije švedskog hemičara Arheniusa, koji je krajem 19. veka definisao tzv. efekat „staklene bašte” i njegov uticaj na klimu Zemlje. Pored vodene pare (H2O), drugi najveći uticaj ima ugljen-dioksid (CO2), produkt potpunog sagorevanja goriva koja sadrže ugljenik.\nIako je udeo celokupnog svetskog motorizovanog saobraćaja na antropogenu globalnu emisiju ugljen-dioksida manji od 12 odsto, glavni cilj nove ekološke politike usmerio se na smanjenje emisije CO2 u izduvnim gasovima motornih vozila. Kako je emisija CO2 proporcionalna potrošnji goriva, to je značilo zahtev za znatno smanjenje potrošnje goriva kod motora za putnička vozila.\nDanašnji svetski vozni\npark iznosi preko 800\nmiliona putničkih vozila.\nOd početka razvoja motora poznato je da dizel-motori imaju, u poređenju sa oto-motorima, za oko 15 do 20 posto manju potrošnju goriva. Ali njihove druge osobine, pre svega manja specifična snaga i veća proizvodna cena, nisu bile atraktivne za primenu u putničkim vozilima. Firme „Pežo” i „Mercedas” uvele su prve dizel motore u putnička vozila, ali bez većeg uspeha.\nPod pritiskom nove ekološke politike koja je tražila znatno smanjenje emisije CO2, odnosno potrošnje goriva, firma „Audi” je početkom 90-tih godina razvila novi dizel motor sa direktnim ubrizgavanjem, sa četiri ventila po cilindru i sa turbo punjenjem, koji je imao slične osobine kao oto motor bez turbo-punjenja, ali znatno manju potrošnju goriva i učinila ga atraktivnim i za pogon putničkih vozila.\nModerni dizelmotor sa izduvnim sistemom (Izvor: Audi)\nPrimer „Audija” sledili su svi proizvođači automobila u svetu i današnji svetski vozni park, koji iznosi preko 800 miliona putničkih vozila, pokreću gotovo isključivo oto- i dizel-motori, naravno sa veoma razvijenom tehnikom za smanjenje emisije štetnih gasova u izduvnoj cevi.\nPooštravanjem zakonskih propisa o kvalitetu okolnog vazduha, počela je i emisija izduvnih gasova dizel motora da predstavlja problem Proces sagorevanja u dizel motoru praćen je stvaranjem čvrstih čestica, čađi (PM – pariculate matter), za koje je ustanovljeno da imaju negativan uticaj na zdravlje čoveka. Pored toga visoke temperature ciklusa, koje dizel-motoru obezbeđuju visok stepen korisnosti, odnosno nisku potrošnju goriva, pospešuju stvaranje oksida azota (NOx) od kojih, kako se tvrdi, azot-dioksid (NO2) ima negativan uticaj na disajne organe, posebno kod starijih osoba, astmatičara i male dece.\nSto godina puta\nDanašnji razvoj ide u pravcu daljeg smanjenja potrošnje goriva kod benzinskih motora, uz ispunjenje zakonskih propisa o emisiji toksičnih komponenata i daljeg smanjenja emisije PM i NOx kod dizel-motora, bez pogoršanja potrošnje goriva.\nJedno od rešenja koje se nudi za potpunu eliminaciju emisije izduvnih gasova iz motorniih vozila jeste pogon preko elektro-motora. Na tom pogonu se radi već više od 100 godina.\nPočetkom 20. veka više automobila u svetu bilo je pogonjeno elektromotorima nego „motorima sus”. Ali brz i veliki razvoj „motora sus”, i oto- i dizel varijante, i nezadovoljavajući status skladištenja električne energije u baterijama (akumulatori) izbacili su, za dugi niz godina, električni pogon kao alternativu.\nU kolikoj meri vozila\nna električni pogon stvarno\nsmanjuju emisiju izduvnih gasova.\nDanašnji razvoj elektromobila i njegove šanse za primenu u masovnoj proizvodnji zavise od razvoja baterije. I pored velikog napretka na ovom polju, moderne baterije još imaju neuporedivo manji energetski kapacitet nego benzin ili dizel gorivo.\nEnergetski kapacitet baterija i dizel goriva\nPored kraćeg radijusa kretanja vozila sa električnim pogonom i znatno dužeg vremena punjenja baterije nego što je to potrebno za punjenje rezervoara goriva, veliki nedostatak električnih vozila danas je i visoka cena koja se plaća za 1 kW snage. Dok se kod oto- i dizel-motora ona kreće između 30 i 60 evra/kW, kod električnih vozila iznosi od 300 do 500 evra/kW.\nAktuelna vozila na električni pogon (Izvor: ADAK)\nU kolikoj meri vozila na električni pogon stvarno smanjuju emisiju izduvnih gasova, zavisi od toga na koji se način dobija električna energija. Najveća količina električne energije potiče danas iz termocentrala na ugalj ili gas. Izduvni gasovi ovih centrala sadrže sve komponente koje se nalaze i u izduvnim gasovima „motora sus”: CO2, NOx, PM, HC…\nMnogi nedostaci vozila sa elektromotorom mogu da se izbegnu, a prednosti sačuvaju, putem tzv. hibridnog pogona, odnosno kombinacije „motora sus” i elektromotora. Postoje različite mogućnosti za kombinacije ovih motora i skoro svi proizvođači automobila imaju danas u svom proizvodnom programu i vozila na hibridni pogon.\nPanamera Plug-in Hibrid (Izvor: Porše)\nVelika očekivanja krajem prošlog veka bila su od rešenja snabdevanja električnih vozila strujom koja se dobija iz tzv. gorivnih ćelija. Ove ćelije stvaraju električnu energiju obrnutim postupkom elektrolize. Dok se kod elektrolize iz vode (H2O) uz pomoć električne struje dobija vodonik (H2) i kiseonik (O2), u gorivnoj ćeliji se spajanjem vodonika i kiseonika dobija električna struja.\nPrognoze o uvođenju bile su veoma optimistične: „Dajmler” je najavljivao da će gorivne ćelija uvesti u serijsku proizvodnju 2002 godine, „Tojota” i „Honda” 2004 i sl. Današnje ne predviđaju prodor ove tehnologije u sledećih 20 do 30 godina.\nPrincip gorivne ćelije (Izvor: Pežo)\nPored visoke proizvodne cene gorivnih ćelija (preko 1.000 evra/kW), glavni razlog za neuspeh ovog pogona jeste nedostatak goriva. Današnje gorivne ćelije mogu da rade samo sa čistim vodonikom (H2). Svi ostali pokušaji nisu se pokazali uspešnim za pogon vozila.\nIdealno rešenje bilo bi dobijanje vodonika iz vode putem elektrolize, za šta su potrebne ogromne količine električne energije. Današnje količine vodonika za potrebe industrije dobijaju se skoro isključivo iz nafte, pri čemu se oslobađaju velike količine emisije CO2. Osim toga, nedostaje celokupna infrastruktura za distribuciju i pumpne stanice, koje uzimaju u obzir specifične osobine vodonika, posebno da difundira kroz skoro sve materijale.\nJedan od atraktivnih\nputeva koje nudi priroda\nStigli smo do ključnog pitanja za dalju egzistenciju motornog saobraćaja, tj. pitanje njegovog snabdevanja potrebnom energijom, odnosno gorivom. Današnji motori, oto- i dizel, troše goriva dobijena iz nafte: benzin i dizel gorivo. I ta goriva su razvijana od samog početka zajedno sa motorima, jer čisti motori zahtevaju i čista goriva.\nPre 60 godina prvi put sam čuo da su rezerve nafte na ovoj planeti ograničene i da će u sledećih 30 do 40 godina biti istrošene. Do danas se te prognoze stalano ponavljaju, i dalje tvrdi da će rezere nafte biti za sledećih 30 do 40 godina potrošene.\nRazvoj i prognoze svetske potrošnje energije\nBez obzira na to s kolikom su preciznošću promašile cilj, rezerve nafte i drugih sirovina sigurno nisu beskonačne. Zato čovek mora da iskoristi naftnu eru i da pronađe druge izvore energije koje će uspešno zameniti naftu, danas najjeftiniji i najpodobniji izvor.\nJedan od atraktivnih puteva koje nudi priroda jeste fotosinteza. Od ugljen-dioksida i vodene pare u atmosferi, uz pomoć sunčeve energije, stvara se biomasa, odlična sirovina za dobijanje sintetičkih goriva i za oto i za dizel motore. Čovečanstvo se danas nalazi na početku ovog razvoja. A čovek mora da nauči da za sebe pravi energiju, kao što je u prošlosti naučio da proizvodi hranu.\nIdealan motor budućnosti je i dalje usavršeni „motor sus” (oto i dizel) koji kao gorivo troši sintetička goriva proizvedena od biomase, gde će CO2 i H2O, nastali u procesu sagorevanja, biti ponovo upotrebljeni za stvaranje biomase u zatvorenom cirkulacionom procesu.\nZatvoren proces dobijanja i upotebe goriva iz biomase\nJer „motori sus” koriste veštinu kojom od svih živih bića na ovoj planeti jedino čovek raspolaže, a to je korišćenje vatre, odnosno procesa sagorevanja. Ona je doprinela evolucionom razvoju čoveka na putu od uspravljenog (Homo erectusa) do razumnog (Homo sapiensa).


Propali svi planovi Little Mix, slede odlaganja! - Famoza.net\n02/04/2020 02/04/2020 Vladimir (Famoza.net) 129465Leave a commenthttps%3A%2F%2Fwww.famoza.net%2Fpropali-svi-planovi-little-mix-slede-odlaganja%2FPropali+svi+planovi+Little+Mix%2C+slede+odlaganja%212020-04-02+14%3A30%3A00Vladimir+%28Famoza.net%29https%3A%2F%2Fwww.famoza.net%2F%3Fp%3D129465\nS obzirom da se krizi vezanoj za korona virus još uvek ne nazire kraj, i Little Mix morale su da reaguju! Iako je ovo trebalo da bude verovatno najplodnija godina u njihovoj karijeri, devojke su shvatile da je taj san srušen, odnosno da će morati da se prilagode situaciji.\nKako piše RTE, televizija BBC koja je trebalo da emituje njihov talent šou “Little Mix The Search” odustala je od tih planova, makar privremeno. “U svetlu širenja korona virusa, posle mnogo razmišljanja, odlučeno je da se šou Little Mix odloži do daljnjeg. Nastavićemo da pratimo vesti i savete Svetske zdravstvene organizacije”. The Search je inače zamišljen tako da je nekoliko prvih epizoda koje prikazuju audicije snimljeno, a nakon njihovog prikazivanja, trebalo je da usledi živi deo gde bi se grupe takmičile za priliku da ih upravo Little Mix vode na svoju turneju! Da podsetimo, devojke su već ranije morale da otkažu snimanje novog spota, a čini se da je i njihova letnja turneja upitna!\nNaime, devojke treba da imaju prvi nastup krajem juna, ali i najveći optimisti u ovom momentu mogu da kažu samo da ništa još uvek nije sigurno. Organizacija nastupa zahteva vreme, a devojke zbog kućne izolacije sad ne mogu da spremaju koreografije. Ukoliko do juna situacija ne bude drastično bolja, očigledno je da od letnje turneje neće biti ništa! U ovom momentu još jedino nisu ugrožene jesenje turneje, poput one koju recimo planiraju Marcus i Martinus, ali čak ni oni ne razmišljaju o datumima dok opasnost od virusa traje. Sve ovo verovatno će imati i jak efekat na izlazak njihovog novog albuma, jer u ovoj situaciji ne postoji način da ga one promoviše na pravi način. Nadajmo se da će svi imati strpljenja i razumevanja, jer znajući koliko njih četiri vole da rade, nema nikakve sumnje da će one sve ovo nadoknaditi!\nPročitajte još Jesy Nelson otkrila - stiže novi LM album!\nLittle Mix testirane na korona virus, emisija im odložena…\nLittle Mix nastupile bez Perrie, otkazale snimanje zbog…\nU suzama: Jesu li Little Mix devojke previše fine za svoj…\nKakav preokret: Serija u kojoj Debby Ryan ima glavnu ulogu…


I Vincent van Gogh bi se oduševio! | Dječji vrtić "Naša radost" Pregrada\nI Vincent van Gogh bi se oduševio!\nNaši mali ekolozi u ovom se tjednu bave istraživanjem vezanim uz suncokrete. Naučili smo da je sjeme suncokreta u našu zemlju stiglo iz Amerike, da je ime dobio po suncu za kojim okreće svoj cvijet (od istoka do zapada), da se iz sjemenki pravi suncokretovo ulje i još puno toga. Kako su djeca doživjela ljepotu suncokreta vidljivo je iz slike “Suncokreti” koja je nastala u maloj likovnoj radionici (ljepljenje kuglica od krep papira) koju je vodila teta Jana. Nas je oduševila, a vjerujemo da bi je pohvalio i van Gogh!


Mobilni sa dve sim kartice, 7 dana bez punjenja, i crno-belim displejem?\n[ http://www.elitesecurity.org/t498623 ]\n[ pisac @ 03.03.2018. 02:33 ] @\nHoću da mi telefon radi svo vreme kraćeg puta, znači bar 5-6 dana, i da ima dve sim kartice. Pošto sam skoro išao na neki put, shvatio sam da ja ne volim da nosim punjače i tražim bilo kakvo mesto za punjenje telefona.\nTakođe mora da bude crno-beli displej, jednostavno ne želim da stalno čvakam telefon da bih video vreme ili da li imam pozive i poruke, niti da mi guta bateriju dok čitam ili pišem poruke. Mora da bude dual-sim da ne bih morao da vučem 3 telefona, jer na putu koristim jednu inostranu karticu i dve domaće sa različitih mreža.\nZa telefone sa jednom karticom mi ne treba nikakav savet jer ih ima gomila i već imam par kojima baterija traje 7 dana. Problem je sa dve kartice.\n[ ademare @ 03.03.2018. 12:01 ] @\nJos jedna Fantazijska kombinacija koja Ne postoji ?\nSta je sledece ? Kosmicke taljige , koje vuku volovi ?\n[ mb57 @ 03.03.2018. 12:14 ] @\nKupiš Samsungov telefon sa dve kartice i uključiš mu maksimalnu štednju kojom dobijaš c/b prikaz i trajanje baterije sigurno desetak dana!\n[ Java Beograd @ 03.03.2018. 12:20 ] @\nSad si pokvario zadovoljstvo piscu.\n[ mb57 @ 03.03.2018. 12:23 ] @\nDao sam mu odgovor na pitanje.\nDa, ne mora Samsung, može bilo koji pametni telefon sa takvom opcijom.\n[ iculibrk @ 03.03.2018. 13:25 ] @\nIma taki, samo me jedno buni:\nTakođe mora da bude crno-beli displej,...\nKakav je to crno beli displej? 😀\nIma Tesla Feature 3, baterija 1500 mAh. Košta oko 4 červene.\n[ calexx @ 03.03.2018. 17:49 ] @\nmb57:Dao sam mu odgovor na pitanje.\nAko sam dobro shvatio, traži se displej koji je stalno vidljiv, kao na onim starim telefonima pa se uvek vidi koliko je sati i da li je nešto propušteno. Nešto mi se čini da u to vreme nisu bile česte dve kartice, ako je uopšte i bilo takvih telefona.\n[ ademare @ 03.03.2018. 18:01 ] @\nCrno beli , ne mora da bude crno i belo nego Monohromatski . Pravili se do pre 10 godina . Sve Nokie i ostali pre nego sto su poceli da stavljaju ekrane u boji , znaci do 2002. godine .\nKasnije Nokia 1100 , 1110 i ostali da ih ne nabrajam . Imala je i Motorola , naravno Alcatel takve , ali tada nisu postojali modeli sa dve kartice .\nTac je davno napisao da ne dolazi u obzir.\n[Ovu poruku je menjao ademare dana 03.03.2018. u 19:19 GMT+1]\n[ oracle_kid @ 03.03.2018. 19:27 ] @\nhm, telefon koji dugo drzi, crno beli ekran, da nije pisac ubacio shameless plug za domaci telefon u najavi Offone?\n[ iculibrk @ 03.03.2018. 19:38 ] @\nA to, 😀 znaci mislio je na crno zeleni, ili zeleno crni 😀, jedino sto dual sim nema sa monohromarskim a da je fabricki, mada ne znam da li bi pejdzer radio posao, fixni, kompjuter i teraj, cak nema ni zmiju ko nokia pa ne moze da isprazni bateriju 😀\nNe znam samo zasto ovakve teme ne otvara odmah na madzone nego "muci" moderatore da ih prebacuju tamo gde i pripadaju.\nSad malo ozbiljnije. Ima nesto, ali je plavo crni. Ima adapter za neopravdano skupu nokiu 6310i sa kojim taj telefon postane dual.\n[ pisac @ 03.03.2018. 21:34 ] @\nNokiu 6310i već imam tako da to nije problem, i odavno se razmišljam da se vratim na taj telefon s tim da treba da rešim jedan mali nedostatak verovatno sa nekim kondenzatorom, ali adapter o kome pričaš je samo za menjanje sim kartice bez otvaranja telefona (isključiš i uključiš) a to mi uopšte ne treba jer obe sim kartice treba da rade istovremeno. Rešenja za menjanje kartica već imam na svim telefonima, a zove se sim-emu 6.01\nDual-sim telefon sa tastaturom takođe imam, ali sa kolor displejem, i baterija im traje relativno drugo ako ga ne koristiš. Međutim problem je u korišćenju, dok je upaljen taj kolor ekran baterija prosto nestaje. Čak i običan android ima bateriju koja traje 15 dana (testirao sam) pod uslovom da dnevno samo jednom klikneš na tel da pogledaš vreme. Ako klikćeš više puta, baterija nestaje.... A meni u životu uopšte ne treba kolor ekran, naročito zato što je crno-beli ili tačnije rečeno jednobojni (što vi zovete monohromatski) mnogo i praktičniji za upotrebu jer se vidi i po najsunčanijem danu, i bez ikakvog pipanja telefona.\nZnači, koliko kapiram ne znate ni za jedan telefon koji ima dual-sim i jednobojni ekran?\n[ SASA M. @ 03.03.2018. 23:30 ] @\nPoneses sa sobom power bank, i vozi. Inace, moj xiaomi redmi note 3 kada ga ne koristim puno, bat. mu traje 120-150h i to bez i jednog ukljucenog rezima stednje.\n[ gilopile @ 03.03.2018. 23:45 ] @\nNokia 216 je telefon do jajca za Pisac. Dual SIM...Baterija traje bar 4 dana...Ima malo bojica, ali nista strasno...\nNokia 150 isto nije los.\n[ calexx @ 04.03.2018. 08:52 ] @\nOvde nije pitanje da li znamo nego da li uopšte postoji takav telefon. Možda je neko rešenje telefon koji ima i sekundarni monohromatski displej koji će da bude uvek vidljiv i pokazuje sat, propuštene pozive i slično. Ne znam da li takav postoji ali je veća verovatnoća nego neki koji ima samo monohromatski displej i dual sim.\nNisi napisao koje još uslove mora da ispuni. Wlan, 3g, kamera, email klijent, memorija, os ... i slično.\nNekako mi deluje da je lakše rešenje dva telefona nego jedan dual sim. Vežeš ih gumicom ili selotejpom i rešio si problem. ;)\nE da, ovaj Huawei 210Y ili kako se već zove i dalje koristim, dual sim a baterija je jednom izgurala 11 dana normalnog (u mom slučaju vrlo povremenog) korišćenja. Inače ne pamtim kada je trajala kraće od 7 dana. Jedino mora da se čvrkne kada hoću da pogledam koliko je sati ali za to koristim drugi telefon kod koga se samo pipne displej. ;)\n[ krgo @ 04.03.2018. 10:05 ] @\n[ calexx @ 04.03.2018. 10:56 ] @\nPitanje je koliko baterija drži pošto je ekran veliki.\n[ bakara @ 04.03.2018. 11:22 ] @\nOn nema tastaturu...\nPisac uvek trazi nesto sto ne postoji.\n[ dejanet @ 04.03.2018. 11:58 ] @\nMozda Light Phone 2:\nDoduse jos nije u serijskoj proizvodnji.\n[ zeoN_Rider @ 04.03.2018. 12:18 ] @\nVala baš, Ja posedujem Nokia 101 dual sim, mmc, tjuner. Telefon kupljen nov ( oko 4500 dinara) sa pripadajućim punjačem i slušalicama. Baterija bez upotrebe tjunera traje 5-6 dana. Malih je dimenzija i ima sve što mi je potrebno a ako hoću internet onda lepo sednem za komp i 22" monitrom i uživam.\n[ calexx @ 04.03.2018. 12:20 ] @\nNisam primetio da se u ovoj priči traži telefon sa tastaturom. ;)\n[ iculibrk @ 04.03.2018. 13:09 ] @\nPronađen, benefon twin+, samo treba skoknuti npr. do Indije (d je u pitanju, ne đ 😀) pa naći kod njih u oglasima polovnih telefona. Telefon je izašao 2000. Mislio sam da nema, ali ipak se neko i time bavio i pravio. Moja greška.\n[ belbeg @ 04.03.2018. 13:11 ] @\nImam utisak da se postavljač teme samo sprda. Već ima sličnu temu, ali traži telefon sa kamerom.\nIz svega zaključujemo da vas samo loži.\nJoš se nije oglasio po postavljenim predlozima a na forumu je?\nIzvucite sami zaključak.\n[ Java Beograd @ 04.03.2018. 13:14 ] @\nMa sprda se naravno, a neki forumaši se baš trude da pomognu.\nVeć u trećem postu na temi dobio je odgovor.\n[ pisac @ 05.03.2018. 13:52 ] @\nNe sprdam se nimalo, treba mi dva telefona sa tastaturom, jedan da ima dobru kameru a drugi da ima dve sim kartice. Mislim, može i drugačija kombinacija, ali u zbiru bi trebalo da bude 3 sim i jedna kamera i jedan jednobojni displej i 7 dana bez punjenja. Ali svejedno, nije ni bitno, ja sam pitao zna li neko iz glave, ako nezna nije katastrofa.\n[ gilopile @ 05.03.2018. 14:13 ] @\nPojednostavni sebi zivot, Pisce, pa kupi neki od gorepomenutih, obican dual SIM noviji monoblok i ako ti je problem punjenje, dokupi power bank i resen problem. Tesko da prave sada b/w telefone, a inace, ti displeki ne trose nista, vise trosi pozadinsko osvetljenje pa koriguj.\nUz jedan takav telefon i krsten power bank, mozes i mesec dana bez 220v mreze.\n[ iculibrk @ 05.03.2018. 21:03 ] @\nMislim, može i drugačija kombinacija, ali u zbiru bi trebalo da bude 3 sim i jedna kamera i jedan jednobojni displej i 7 dana bez punjenja.\nMislim da si se sad i ti zbunio 😀\nAko vec toliko neces android/apple/windows/ uzmes jedan od predlozenih sa dve kartice i jedan po zelji i ono sto su ti vec rekli, digitalni aparat i uzivas. Taj jednobojni displej mozes da zaboravis, jednostavno nema. Sto se tice baterije, bilo koja sa starih telefona je neuporedivo smesna u danasnje vreme. Ako koristis npr. Iphone samo sa funkcijama poruka i poziva, baterija ce ti trajati mnogo vise nego na bilo kome od tih tvojih obicnih telefona. Sa druge strane, od svog prvog telefona, Ericsson T10 nikada nisam shvatao sta znaci baterija 7 ili ne znam ti koliko dana. Baterija traje onoliko koliko koristis telefon i njen kapacitet je izrazen u mAh.\n[ test1234 @ 10.03.2018. 19:32 ] @\nNaleteh Na ovo:\nLAND ROVER (Veliki) Dual Sim\nMobilni telefon renomiranog japanskog proizvodjača radi na svim mrežama u svetu. Poseduju slot za dve sim kartice i slot za memorijsku karticu a sve to je smešteno u kućištu izuzetnog kvaliteta obloženog metalnim oplatama koje ga čine mnogo otpornijim na udarce i potrese od standardnih mobilnih telefona. Otporan je na prašinu i vodu, kišu i manje kvašenje, ali ne i na potpuno potapanje. Mineralno staklo na ekranu je izuzetno otporno na grebanje i udarce, pa ga je mnogo teže oštetiti u odnosu na staklo koje poseduje većina drugih mobilnih telefona koje se veoma lako grebe i lomi. Trajanje baterije je čak i do dvadeset dana sa samo jednim punjenjem, pa je zbog toga pogodan za sve koji preferiraju ekstremne uslove života (planinarenje, logorovanje, kampovanje...) a poseduje i izuzetno jaku led lampu koja je uvek pri ruci.\nOstale funkcije: Poziv, SMS poruke, Kamera, Fotoaparat, Led Lampa, izuzetno jak zvučnik koji je od prilike 5 do 10 puta jači nego na drugim mobilnim telefonima, služi da bi ste u ekstremnim ulovima mogli da čujete telefon ali i da bi ste u momentima dokolice mogli da slušate svoju omiljenu muziku sa memorijske kartice putem Mp3 player-a koji je takodje integrisan u telefonu.\n-Još jedna veoma bitna karakteristika ovih telefona je što poseduju posebnu zaštitu od praćenja i prisluškivanja. Metalne oplate onemogućavaju prislušne uređaje koji funkcionišu putem radio talasa, a poseban softver kreiran od strane japanskih bezbednosnih stručnjaka znatno otežava prisluškivanje linije broja. Zbog svih navedenih karakteristika ove telefone masovno koriste pripadnici specijalnih jedinica, ali i ljudi koji vode aktivan i dinamičan život a pritom žele da sačuvaju svoju privatnost.\n-Slot za dve sim kartice\n-Slot za memorijsku karticu.\n-Kamera 4.0 Mpx\n-Baterija koja obezbeđuje rad čak i do dvadeset dana sa samo jednim punjenjem.\n-Meny na engleskom jeziku.\n-Operativni sistem-TGuard. (Specijalizovani operativni sistem protiv praćenja, zbog čega ga u velikoj meri koriste pripadnici specijalnih jedinica i tajnih službi.)\n-Baterija: 13.800 mAh\nNARUČUJE SE SLANJEM PODATAKA U INBOX, DOSTAVIĆEMO VAM NA KUĆNU ADRESU ZA 2 DANA, PLATITE KURIRU PRILIKOM PREUZIMANJA (dostava 180din).\n[ iculibrk @ 10.03.2018. 20:15 ] @\nJop, pogotovo bitno za postavljaca teme:\nJoš jedna veoma bitna karakteristika ovih telefona je što poseduju posebnu zaštitu od praćenja i prisluškivanja. Metalne oplate onemogućavaju prislušne uređaje koji funkcionišu putem radio talasa, a poseban softver kreiran od strane japanskih bezbednosnih stručnjaka znatno otežava prisluškivanje linije broja. Zbog svih navedenih karakteristika ove telefone masovno koriste pripadnici specijalnih jedinica, ali i ljudi koji vode aktivan i dinamičan život a pritom žele da sačuvaju svoju privatnost.\nJedino sto nije "crno-beli", ali uz ovakve karakteristike mislim da ce to zanemariti.\n[ calexx @ 10.03.2018. 20:45 ] @\nSve ovo lepo izgleda ali renomirani proizvođač, 13.800mAh baterija i sve to za 2990 ... pa toliki power bank ne može da se nađe za te novce.\n[ ademare @ 10.03.2018. 22:00 ] @\nU pitanju je neka reklama , gde je " Malo " ulepsana stvarnost !\nNema Nikakvih Japanskih Renomiranih proizvodjaca, vec se radi o Kinezu na kilo . Kinezi u sustini imaju JEDAN Neandroid model , koji pakuju u 1.000 kombinacija ! Plastika , tastatura , imaju i neandroid tac modele , na preklop, razlicite velicine ekrana itd .\nCipset je isti , i OS je isti ! Spredtrum je kupio RDA obe fabrike su u vlasnistvu Kineske akademije nauka , koja za razliku od nase , ne prodaje maglu , vec se bavi razvojem konkretnih projekata koji donose novac !\nBaterija naravno u ovakvim Kineskim reklamama , dobije jednu 0 Viska , a plastika , lavorska , je otporna na prskanje kise , isto kao i moj Lavor\nPrica o 4M kameri je takodje fantazija , jer pisao sam taj Kineski cipset ima hardversko ogranicenje na 2 M.\nP.S ta Kinska "otporna" cuda sa tastaturom , imaju skoro po 200 grama , i ogromni su , video sam mozda bas ovaj reklamirani uzivo , i to je za neke Penzionere i slicno . Samo ne moze da stane u dzep , toliko je ogromno i debelo\n[ optimizator @ 10.03.2018. 22:31 ] @\nLAND ROVER (Veliki) Dual Sim.\nJel to ovo?,mogao si da daš link.,mada ovaj ima i radio stanicu i nikako ne može toliko da košta.\n[ ademare @ 10.03.2018. 23:55 ] @\nZa taj novac nije Licencirani Land Rover , nego nesto ovako sa Banggood-a\n[ iculibrk @ 11.03.2018. 07:10 ] @\nIma na ebay\nPosto je prodavac iz Italije, taman bi jedan clan ultra madzone koji je tamo mogao da naoruza ulta madzone ekipu sa ovim telefonima, gde ce im kraj biti 😀\nInace, sa ozbiljne strane, @ademare je 100% u pravu. Pojedini kineski proizvodjaci imaju taj marketinski trik da kite najvise trajanje baterije i kvalitet kamere koji sa realnoscu nemaju blage veze. Pre vise od deset godina probao sam njihov anycool ili tako nesto, trebao mi telefon sa dve kartice. Bio jeftin, ali je iako nisam nervozan covek, za dve, tri nedelje zavrsio karijeru tako sto sam ga posle ko zna kog zakucavanja resetovao od zid.\n[ pisac @ 11.03.2018. 07:40 ] @\ntest1234:-Još jedna veoma bitna karakteristika ovih telefona je što poseduju posebnu zaštitu od praćenja i prisluškivanja. Metalne oplate onemogućavaju prislušne uređaje koji funkcionišu putem radio talasa, a poseban softver kreiran od strane japanskih bezbednosnih stručnjaka znatno otežava prisluškivanje linije broja. Zbog svih navedenih karakteristika ove telefone masovno koriste pripadnici specijalnih jedinica, ali i ljudi koji vode aktivan i dinamičan život a pritom žele da sačuvaju svoju privatnost.\nZanimljivo, ali nema mnogo smisla.\nPrisluškivanje se obavlja tako što se postavi lažna bazna stanica sa jakim signalom i telefon se sam spoji na nju, a zatim sva komunikacija ide preko te lažne stanice. Ne vidim zaštitu od toga sem ako fiksiraš telefon na jednu određenu baznu stanicu (to može netmonitor na starim nokijama), mada i tada verovatno možeš da podesiš lažnu baznu stanicu da daje istu identifikaciju kao ta fiksirana, jedino što treba da pogodiš na koju se baznu stanicu fiksirala žrtva.\nU svakom slučaju meni zaštita od prisluškivanja ne treba, jer sve što ne treba da se čuje ja i ne govorim uopšte telefonom već samo uživo, tako da je problem rešen.


5 najčešćih pitanja novopečenih vlasnika štenaca - Infobrif\n5 najčešćih pitanja novopečenih vlasnika štenaca\nŠtenci su preslatki i puni energije, ali su zato i skloni neobičnom ponašanju i nekim dečjim bolestima, a to je upravo ono što njihove vlasnike često iznenađuje ili brine.\nObjavljeno 1.08.2018. u 11:15 poslednja izmena 1.08.2018. u 09:43\nOvo su najčešća pitanja koja oni postavljaju gledajući u svog čupavog mališana kao u nerešivu zagonetku:\nJe li štene sklono infekcijama i kako ga zaštititi?\nImunitet štenaca još uvek nije sazreo, te su skloniji zaraznim bolestima nego odrasli, zreli psi. Parvovirus i distemper jesu najopasnije zarazne bolesti kojima štenci mogu biti izloženi, i važno je da se o njima detaljno informišete.\nNajbolji način da zaštitite svoje štene jeste redovan program vakcijacije. Ona obično počinje u 6. nedelji starosti, podrazumeva i revakcinaciju, a nakon toga se obavlja u redovnim, jednogorišnjim periodima. Takođe, dok imuni sistem psa ne sazri, treba ga držati dalje od nevakcinisanih, uličnih pasa.\nOtkud paraziti i kako izaći na kraj s njima?\nPostoje paraziti, poput glista, koji se nalaze u crevima gotovo svih štenaca. Ovo je glavni razlog zbog koga veterinari preporučuju redovno čišćenje od parazita, pomoću posebnih tableta ili pasta, koje im se redovno daju tokom odrastanja.\nBuve i krpelji takođe mogu naškoditi vašem psu. Dok su mali, najbolje je zaštititi ih ogrlicama protiv buva i krpelja, uz konsultaciju sa veterinarom. Nešto kasnije to ćete činiti i sredstvima koja se nanose na kožu vrata, duž kičme.\nČega se treba posebno paziti prilikom jurnjave po stanu?\nŠtenci imaju puno energije i volje za igru, što ih čini posebno sklonim povredama. Prelomi, ubodi, ogrebotine, pa čak i slomljeni zubi mnogo se češće sreću kod izuzetno mladih pasa, koji još uvek nemaju potpuno razvijen odnos prema okolini koja ih okružuje, niti sposobnost da prepoznaju situacije, ponašanje ili predmete koji ih mogu povrediti.\nZbog toga vlasnik šteneta mora biti posebno obazriv, i zaštititi sve opasne površine u domu i dvorištu na koje pas može da naleti u svom nehajnom, i često veoma energičnom trčanju.\nZašto žvaću sve što stignu, posebno papuče?\nŠtenci vole da žvaću i gutaju sve što vide. U principu, važno je usvojiti dva osnovna saveta:\nono što im dozvolite da žvaću dok su sasvim mali, žvakaće i kada odrastu\nvažno je da od njih sklonite sve što mogu da otkidaju i progutaju (lutke koje imaju zalepljene oči, igračke koje se sastoje od sitnih delova, olovke, odeću koja ima dugmad, trake sa perlama i sl.\nHoće li ikada naučiti gde se rade one stvari?\nPas svojim urinom obeležava sopstvenu teritoriju. Dakle, sigurno će se popiškiti na parket čim ga donesete u novi dom.\nNažalost, nastaviće to da radi i nakon prvog dana, a brzina kojom će usvojiti obavljanje osnovnih potreba napolju zavisi od više faktora – boravka napolju i redovnosti šetanja, položaja pelenice u stanu, treninga pomoću pohvala i nagradica, pa čak i od rase psa.\nVučić: Zašto su lideri opozicije postali bogoljupci\nŠta očekuje zaposlene i penzinere pre kraja 2018?


Zakon pripreman u dogovoru s poljoprivrednicima?\nMinistarka poljoprivrede i zaštite životne sredine Snežana Bogosavljević Bošković izjavila je danas da je Predlog izmena Zakona o poljoprivrednom zemljištu radjen u dogovoru i konsultacijama sa udruženjima poljoprivrednika i da ona ne zna razlog zbog čega oni protestuju.\n“Ja želim da razgovaram sa svima koji imaju konstruktivne predloge i rešenja, ali nisam spremna da razgovaram na političkom nivou u smislu da se ospori sve ono što se dobro i pozitivno uradi, zarad jeftinih političkih poena. Na tom nivou ne želim da razgovaram, ali u smislu da unapredimo i uvećamo poljoprivrednu proizvodnju i pomognemo proizvodjačima spremna sam da razgovaram sa svima”, kazala je ona.\nOna je navela da u Srbiji postoje velike površine državnog zemljišta koje se ne koriste i da do sada zakon nije imao dovoljno snažne mehanizme da to kažnjava, dok će se ovim zakonom to promeniti jer se uvode kazne obustave transfera novca lokalnim samoupravama koje ne pripreme godišnje planove za izdavanje državne zemlje u zakup.\nKažnjavaće se, kako je dodala, i uzurpatori, a vodiće se računa da se suzbije i korupcija izmedju lokalnih moćnika i povlašćenih pojedinaca.


Dan Srpskog narodnog pozorišta: Dodela godišnjih nagrada i sporazum tri teatra Svečanom akademijom, na sceni „Jovan Đorđević” 30. marta je obeležen dan Srpskog narodnog pozorišta, čime je ono zvanično ušlo u 161. godinu. Kao i…\n„Piccolo Piano Talents“ prvo pijanističko takmičenje održaće se od 26. do 28. marta. Takmičenje se održava u organizaciji Udruženja za kreativni razvoj dece „Pikolo“ iz Sremske Mitrovice. Ima međunarodni karakter i namenjeno je deci do…


RTS :: Marinković sa kongresmenima o hapšenju Đurića\nPolitika Marinković sa kongresmenima o hapšenju Đurića\nMarinković sa kongresmenima o hapšenju Đurića\npetak, 20. apr 2018, 09:50 -> 10:06\nPotpredsednik Narodne skupštine Vladimir Marinković razgovarao je u Vašingtonu sa republikanskim kongresmenima Džonom Mulinarom, Robertom Aderholtom i Džefom Fontenberijem, koje je pozvao da žustrije reaguju na ispade i pretnje miru kakve su se mogle videti nedavno kada je hapšen Marko Đurić.\nMarinković je, kako je saopšteno iz Narodne skupštine, kolege iz SAD upoznao sa detaljima hapšenja direktora vladine Kancelarije za KiM od specijalnih jedinica ROSU.\nTakođe je, kako se navodi, svoje sagovornike upoznao i sa izloženošću građana Kosovske Mitrovice stravičnoj torturi i maltretiranju.\nMarinković je rekao da je Srbija na čelu sa predsednikom Aleksandrom Vučićem posvećena dijalogu i procesu pomirenja u regionu i da će čuvati svoje dostojanstvo i najbolji interes svojih građana. Pozvao je kolege iz SAD da žustrije reaguju na ovakve ispade i pretnje miru kakve smo mogli da vidimo na severu Kosova i Metohije.\nVladimir Marinković je sa svojim sagovornicima razgovarao, kako se navodi, i o unapređenju odnosa Srbije i SAD i mogućnosti novih investicija iz SAD u Srbiji.\nMarinković je kongresmene upoznao sa rezultatima naše zemlje u oblasti ekonomije i izneo stav da je Srbija ekonomski lider regiona sa odličnim potencijalima za ulaganje.\nSagovornici su zaključili da Srbija i SAD imaju puno prostora za saradnju a kongresmeni su dali punu podršku ovogodišnjem obeležavanju 100-godišnjice kada se srpska zastava vijorila iznad Bele kuće i kada je srpsko-američko prijateljstvo bilo na vrhuncu.\n(petak, 20. apr 2018, 12:33)\nTakve stvari ne smemo vise dozvoliti da se ponove.\n(petak, 20. apr 2018, 11:59)\nDok opozicija napada Vucica da ce da "proda" Kosovo, on salje ljude po svetu da lobiraju bas suprotno kod velikih sila. E to je pravi predsednik.\n(petak, 20. apr 2018, 11:33)\nBravo za Marinkovića\nTako se i predstavljala država! Samo dijalog i otvoreni pogledi, to je jedini način, Srbija i SAD imaju neograničene mogućnosti za saradnju!\n(petak, 20. apr 2018, 11:22)\nSvakako podrška za Vladimira Marinkovića potpredsednika Narodne skupštine u razgovorima sa kongresmenima u Vašingtonu. Svi pokušaji su preko potrebni da se iznese stvarna slika oko hapšenja direktora vladine Kancelarije za KiM i izloženošću građana Kosovske Mitrovice stravičnoj torturi i maltretiranju od strane Prištine.\n(petak, 20. apr 2018, 11:13)\nEvropske zemlje treba da podrze Srbiju ka mirnom resavanju odnosa sa Pristinom i izvrse pritisak na albance da ispune briselski sporazum.\n(petak, 20. apr 2018, 11:05)\nSrbija i SAD treba da jacaju saradnju u svakom pogledu\n(petak, 20. apr 2018, 10:51)\nPlasim se da im je uzalud govorio o hapsenju, zna se da albanci nikada tako nesto ne bi smeli bez podrske USA.\n(petak, 20. apr 2018, 10:45)\nProstora za saradnju uvek ima samo kad su obe strane iskrene,a ne jedno pričaju danas a sutra sasvim obrnuto.\nI treba da se upozore šta se desilo Đuriću na Kosovu. Nadam se da će preduzeti adekvatne mere.\n(petak, 20. apr 2018, 10:29)\nМаринковић са конгресменима о хапшењу Ђурића\nHapšenje Đurića je bilo protiv svih zakona i to treba svi da shvate.


07-07-2020 12:58 Izdvojeno Srbija Politika\nVeće Upravnog suda se upravo upisalo na strub srama. Na žalbu da je zapisnik falsifikovan i da sadržaj džaka ne odgovara zapisniku, ove sudije su presudile da to nema veze jer je zapisnik uredno potpisan od članova biračkog odbora. U džaku nedostaje 854 neupotrebljena listića - naveo je predsednik pokreta "Dosta je bilo" i lider izborne liste "Suverenisti" Saša Radulović, govoreći o žalbama koje je ta lista podnela Upravnom sudu na kardinalne nepravilnosti koje su se dogodile na parlamentarnim izborima 21. juna.\nRadulović je dodao da se isto to veće Upravno suda oglušilo o članove 96 i 97 Zakona o izboru narodnih poslanika, te da, kako kaže "RIK može u nedogled da ponavlja postupak dok god ne dobije rezultat koji im se sviđa".\nOn je naveo o imena sudija, članova veća, koji su doneli spornu presudu, a najavio je i da će pokrenuti postupak za njihovo razrešenje.\n- Sudije Upravnog suda koje su se upisale na stub srama su mr Zoran Reljić, predsednik veća, Minja Bikicki i Jelica Pajović, članovi veća. Idu Ustavna žalba sa privremenom merom i zahtev za pokretanje disciplinskog postupka pred Visokim savetom sudstva za njihovo razrešenje.\nNakon Ustavnog suda, kaže Radulović, pokret "Dosta je bilo" je spreman da situaciju objasni Evropskom sudu za ljudska prava koji je institucija Saveta Evrope.\nVeće Upravnog suda se upravo upisalo na strub srama.\nNa žalbu da je zapisnik falsifikovan i da sadržaj džaka ne odgovara zapisniku, ove sudije su presudile da to nema veze jer je zapisnik uredno potpisan od članova biračkog odbora. U džaku nedostaje 854 neupotrebljena listića.\n— Saša Radulović (@SasaRadulovich) July 6, 2020\nLider Pokreta tvrdi da je veće Upravnog suda "legalizovalo" izbornu krađu falsifikovanjem zapisnika i odlukom koja znači da RIK to ne mora da proverava, kao i da je dozvoljeno ponavljanje postupka u nedogled od strane Republičke izborne komisije.\nRadulović je poslao poruku građanima, istakavši da rezultati izbora nemaju veze sa njihovom podrškom i glasovima.\n- Poštovani građani Republike Srbije, jedno veće Ustavnog suda je odlučilo da je sasvim u redu da vlast kupi ili zastraši sve članove biračkog odbora, falsifikuje zapisnik i da zapisnik nema nikakve veze sa vašim glasovima, i da vi nemate pravo na žalbu. Ovo neće proći - istakao je.\nPokret "Dosta je bilo" podneo je više od 2.700 upravnih tužbi za obaranje izbora na više 2.700 biračkih mesta, pošto je RIK, kako su naveli u tom Pokretu, bez ikakvog osnova većinom glasova odbacila njihove prigovore na više od 2.700 biračkih mesta.\n- Očekujemo da vidimo da li će se i ostala veća Upravnog suda upisati na isti stub srama kao i ovo veće ili će svih 2700 žalbi dati istom veću koje je pokazalo da obraza nema. Nateraćemo Upravni sud da donese rešenja za svih 2.700 biračkih mesta - zaključio je Radulović, uz NJegošev citat: "Svak je rođen da po jednom umre, čast i bruka žive dovijeka."\nKijev predložio novu inicijativu za Donbas, Putin odmah odgovorio! Više o tome čitajte OVDE.


Erić: Početak izgradnje atletskog stadiona u Ćupriji za oko mesec dana – NovostiDana.rs\nOpština Ćuprija raspisala je javnu nabavku za izgradnju Atletskog centra Srbije, a predsednik opštine Ninoslav Erić najavio je danas da će za oko mesec dana početi izgradnja.\nOn je novinarima kazao da očekuje da stadion bude završen za oko godinu dana, a dvorana i ceo projekat Atletskog centra Srbije za dve do tri godine i da za taj projekat imaju podršku Vlade Srbije.\nCentar će imati atletski stadion i atletsku dvoranu. Prošle godine u Ćupriji je potpisan ugovor o prenosu svojine nad atletskom i pomoćnom stazom sa Evropskog prvenstva čija je vrednost 200 miliona dinara.\nErić je tada rekao da će izgradnja dvorane koštati oko 300 miliona dinara, tako da ceo projekat vredi oko 500 miliona dinara.\nPlanirano je da atletski kompleks u Ćupriji, pored zatvorene atletske dvorane i stadiona, sadrži i dodatne sportske terene za rukomet, odbojku, košarku i tenis, kao i dodatne smeštajne kapacitete, a biće lociran na prostoru sadašnjeg stadiona Morava.\nĆuprija, poznata kao grad atletike, iznedrila je značajne atletičare, medju kojima su Vera Nikolić, Zora Tomecić, Snežana Pajkić, Dragan Zdravković, Ljiljana Šušnjar, Dejan Pajkić i Ivan Cvetanović.\nPrema rečima Ninoslava Erića Ćupriju čeka još nekoliko velikih projekata, a jedan od njih je izgradnja novog mosta na Velikoj Moravi.\n„Mi smo planom detaljne regulacije predvideli mesto gde će se nalaziti most u budućnosti. U dogovoru sa ‘Putevima Srbije’ radićemo projektno tehničku dokumentaciju. To će da utiče na dalji razvoj Ćuprije i na izgled centra grada. Time ćemo stvoriti uslove da izmestimo saobraćaj iz centralne zone i da napravimo novu pešačku zonu“, kazao je Erić.


HITNO! POSAO Muski-frizer - 32 aktuelna posla za Muski-frizer - Oglasi za posao Jooble\n...i imamo najlojalnije mušterije i tražimo frizera koji bi se njima posvetio i savršeno uklopio u naš tim. Znanje i veštine Ženski frizer - šišanje, feniranje, kolorizacija, frizure, tretmani (obezbeđena edukacija) Radno iskustvo Potrebno radno iskustvo od minimum godinu...\n...FRIZERSKI SALON " JANA" Beograd Zvezdara, Mirijevo, Matice srpske 36 Frizerskom salonu u Mirijevu potreban muški frizer a po mogućnosti i muško-ženski frizer. Poslodavac planira da kandiдata koji zadovolji na probnom radu angažuje na neodređeno vreme. Za kandidate...\nSalonu Conejo potreban frizer. Tel. (***) ***-****\nPotreban muško-ženski frizer sa iskustvom u razradjenom frizerskom salonu na Bežanijskoj Kosi. Kontakt telefon (***) ***-****


Nosac Televizora Zidni nosac tankih televizora nosac 26do55 - KupujemProdajem\nTV i Video > TV | Oprema i delovi > ID oglasa: #64481735 (Obnovljen: pre nedelju dana)\nNosac Televizora Zidni nosac tankih televizora nosac 26do55\nViđeno: 816 puta\nNosac televizora namenjen za televizore koji stoje na zidu na nizoj visini i nema nikakva podesavanja. Obicno se ti televizori postavljaju u visini ociju kad sedite na krevetu.\nNamenjen je za televizore od 26 do 55 inca. Maksimalna nosivost mu je 50 kilograma. Podrzava sisteme kacenja VESA, sve dimenzije od 200x200mm do 400x400mm.\nSam nosac je veoma lako i brzo moguce ugraditi, sa njim dobijate i malu libelu da biste mogli ravno da ga namestite, kao i srafove koji su potrebni za montazu.\nUkoliko vam je potreban nosac televizora koji na zidu treba da stoji visoko imam u mojim predmetima i mozete pogledati moj KP izlog ili me pozvati telefonom. Ovaj nosac nema mogucnost stelovanja ugla ili odmicanja od zida, sa njim postavljate televizor u zid bukvalno kao sliku.\n4.070.822 oglasa | 2.338.908 korisnika


Višegrad: U jezeru Perućac na pet lokacija otkriveni novi skeletni ostaci - SandzakHaber.Net , Sandžačke Internet Novine !\nNaslovna Vijesti REGIJA Višegrad: U jezeru Perućac na pet lokacija otkriveni novi skeletni ostaci\nVišegrad: U jezeru Perućac na pet lokacija otkriveni novi skeletni ostaci\nOd Redakcija - 9. Septembra 2013. 0 361 Podeli na Fejsbuku\ntweet Na lokalitetu jezera Perućac, Institut za nestale osobe Bosne i Hercegovine pronašao je posljednjih dana na pet lokacija nove posmrtne ostatke, kako se pretpostavlja, bošnjačkih žrtava sa područja Višegrada.\nDirektor Instituta za nestale osobe (INO) Bosne i Hercegovine Amor Mašović potvrdio je za Anadolu Agency pronalazak tijela žrtava.\n”Dakle, poslije novog spuštanja nivoa jezera radi asanacije potpornih stubova mosta Mehmed-paše Sokolovića, došlo je do snižavanja nivoa jezera za četiri metra i mi smo ponovo na pet lokacija pronašli dijelove skeletnih ostataka. Radi se o pojedinačnim kostima, a ne cijelim skeletima. To mogu biti ostaci onih koji su prije tri godine bili pronađeni, a mogu biti i potpuno novi. Tek ćemo za dva mjeseca, nakon DNA analize, vidjeti jesmo li našli dijelove novih skeleta”, kazao je Mašović.\nNeslužbeno, dio kostiju pronađen je i na teritoriji Republike Srbije.\nPristup isušenom dijelu jezera Perućac, kako saznajemo, još uvijek je otežan, no istražitelji vjeruju da će u narednim sedmicama otkriti veliki broj tskeletnih ostataka.\nNaime, radnici turske firme ER BU počeli su početkom septembra gradnju zagata oko polovine mosta Mehmed-paše Sokolovića u Višegradu kako bi se iz ograđenog dijela od kamena i zemlje isisala voda i izvršila sanacija stopala i oštećenih stubova starog mosta.\nZahvaljujući snižavanju nivoa jezera, omogućeno je otkrivanje novih mračnih tajni rijeke Drine u koju su 90-tih bacane bošnjačke žrtve iz Višegrada i Podrinja.\nPrema informacijama iz Instituta za nestale osobe, od 2010. godine do danas pronađeni su posmrtni ostaci između 200 i 300 osoba, do čega je 175 njih identificirano i sahranjeni su, dok se dio njih još uvijek vodi pod oznakom NN.\n– Drina, najveća grobnica na Balkanu –\nAmor Mašović kazao je ranije kako smatra da je rijeka Drina najveća masovna grobnica na Balkanu.\n”Ako se vratimo nazad u historiju i na događaje iz Drugog i Prvog svjetskog rata, iz Balkanskih ratova, i sve one genocide kojima je bio izložen bošnjački narod, kojih je prema nekima bilo čak deset, onda je sigurno da korito rijeke Drine od svog nastanka, pa do ušća, jeste vjerovatno najveća masovna grobnica Balkana”, rekao je Mašović za AA u maju 2012. godine, a novi pronađeni skeletni ostaci samo su potvrdili njegovu ocjenu.\nU ljeto 2010. ekshumirani su posmrtni ostaci žrtava agresije na Bosnu i Hercegovinu iz jezera Perućac u blizini Višegrada. Žrtve su pronađene na više od 60 mikrolokacija u 30 sela i zaselaka na području općina Višegrad, Rogatica, Srebrenica i Bajina Bašta (Republika Srbija).\nPrema informacijama iz februara 2012. godine, među pronađenim žrtvama 40 (oko 25 %) su osobe ženskog pola, uključujući tri djevojčice uzrasta od 9,5 do 17,5 godina. Imamagić Aiša i Ohranović Hašida rođene 1906. godine su bile ujedno i najstarije pronađene žrtve jezera Perućac.\nUkupan broj pronađenih posmrtnih ostataka djece je 10 (oko 6%), što je takođe dvostruko više od procenta nestalih maloljetnih osoba na nivou cijele zemlje. Među pronađenim posmrtnim ostacima djecom je i troipogodišnji Podžić Haris, rođen 1988. godine, koji je bio najmlađa otkrivena žrtva u jezeru Perućac.\nMeđu pronađenima su bili i nestali sa područja Srebrenice i Žepe u julu i avgustu 1995. godine. Najveći dio pronađenih osoba ubijen je 1992., odnosno 1993. godine, i to na području općina Višegrad, Rudo, Foča, Goražde, Rogatica, Priboj i Prijepolje (Republika Srbija), Kovinj (Vojvodina), pa i Priština (Kosovo).\nLaboratorija za DNK analizu u Tuzli još uvijek radi na izolaciji DNK profila iz više od 100 uzetih rezervnih koštanih uzoraka, što će sigurno rezultirati kompletiranjem već identificiranih ili utvrđivanjem novih identiteta žrtava.\nU Višegradu je tokom agresije na BiH ubijeno blizu 3.000 Bošnjaka.\ntweet Prethodni tekstErdogan: Odluka Međunarodnog olimpijskog komiteta nije bila pravednaSledeći tekstMONTELA: LJAJIĆ MOŽE DA POSTANE ODLIČAN FUDBALER Redakcija\tPOVEZANE OBJAVEVIŠE OD AUTORA


'Plavi' poraženi u prvom nastupu na Mondijalu\nFudbalska reprezentacija Srbije i Crne Gore poražena je od Holandije 0:1. Pobednika je odlučio gol Arjena Robena u 18. minutu meča.\nOvo je bio šesti uzastopni poraz SCG od Holandije, koja je se trijumfom sa 3 boda izjednačila na tabeli sa selekcijom Argentine. Gaučosi su u subotu pobedili Obalu Slonovače 2:1.\nSCG 16. juna igra protiv Argentine u Gelzenkirhenu.\nSelektor fudbalske reprezentacije Srbije i Crne Gore Ilija Petković ocenio je da je njegov tim danas nezasluženo izgubio.\nPetković je, medjutim, ocenio da SCG nije izgubila šanse za plasman u osminu finala takmičenja.\n"Probaćemo da sa Nemanjom Vidićem konsolidujemo odbranu. Nema više kalkulacija. Biće teško, ali nije nemoguće", rekao je Petković koji nije želeo da komentariše svoju odluku da utakmicu počne sa Nenadom Djordjevićem u timu umesto sa do sada standardnim Ognjenom Koromanom.\nSelektor "plavih" je priznao da njegov tim večeras nije odigrao dobro u napadu, ali je ocenio da je rano za radikalne promene.\n"Noć je za razmišljanje, a dan za odlučivanje. Ne treba kulu rušiti odmah. Danas smo probali sa izmenama, stvarali prilike, ali nismo uspeli da postignemo gol", rekao je Petković.\nKolega iz protivničkog tabora Marko van Basten izjavio je da je pobeda vrlo bitna za njegov tim, posebno zato što je ostvarena protiv dobrog protivnika, u teškim uslovima, pošto se utakmica igrala na skoro 30 stepeni Celzijusa.\n"Vrlo smo srećni zbog pobede. Igrali smo protiv jakog protivnika, koji nije poražen u kvalifikacijama. Priznajem da sam se na početku znojio od sunca, a posle od problema", rekao je Van Basten.\nNajbolji igrač utakmice i strelac jedinog gola Arjen Roben ocenio je da je pobedu njegovoj ekipi doneo rani gol postignut u 18. minutu utakmice.\n"Znali smo da će biti teško, ali smo počeli veoma dobro i rano postigli gol, a uspeli smo da kasnije zadržimo napade SCG koja je imala svoje prilike. Prijaju mi komplimenti da sam odigrao najbolje, ali mi je od ličnih priznanjanja, bitnije da osvojim Svetskoprvenstvo", rekao je Roben.\nSCG - Holandija 0:1 (0:1)\nStadion: “Central”, Lajpcig. Gledalaca: 37.216. Sudija: Markus Merk (Nemačka) Žuti kartoni: SCG – Stanković, Koroman, Dragutinović, i Gavrančić. Holandija - Van Bronkhorst i Hejtinga.\nSCG: Jevrić; Gavrančić, Nenad Djordjević (Koroman 42), Krstajić, Dragutinović, Nadj, Duljaj, Stanković, Predrag Djordjević; Kežman (Ljuboja, 66), Milošević (Žigić, 46).\nHolandija: Van der Sar; Hejtinga, Oejer, Matejsen, Van Bronkhorst; Van Bomel\n(Deni Landzat, 60), Snejder, Koku; Van Persi, Van Nistelroj (Kujt, 69), Roben.


Zvezdočitač | Mars u Blizancima od 04.03. do 23. 04. 2021.\nMars u Blizancima od 04.03. do 23. 04. 2021.\nzvezdocitac | 04 Mart, 2021 09:05\nVetrovi promena ubrzavaju kako Mars ulazi u Blizance 3. marta, gde će se zadržati do 23. aprila. Prva dva meseca 2021. spora, namerna energija Marsa u Biku pumpala je naše lične kočnice, protivteža vrtoglave promene transpersonalnih planeta Saturna i Jupitera koje prodiru u Vodoliju. Sada, sa sve tri planete u trigonu u vazdušnim znakovima, oni preko potrebni naleti sveže energije konačno mogu da prođu kroz naš svakodnevni život.\nU promenljivim Blizancima Mars je fleksibilan, svestran i ispunjen idejama. Pod vladavinom Merkura Blizanci pojačavaju našu komunikaciju poput brze internet veze, postavljajući nas da preuzmemo vrtoglavi priliv svežih koncepata, odbijamo svoje ideje od drugih i brzo povezujemo tačke. Mars u Blizancima nadahnjuje nas da živimo brzo i u sadašnjosti, ističući budnost i spontanost. Sa svojim brzim mentalnim tempom, njegov uticaj je idealan za mozganje, intelektualne potrage i projekte sa mnogim pokretnim delovima. U ovom periodu pravite puno beležaka. Lako započinjemo više nego što možemo da završimo ili nas može odvući pažnja na sledeću novu stvar - ali inspiraciju iz ovog tranzita vredi razmotriti još par meseci.\nMars će dobiti trostruku podršku u poslednjoj polovini marta. Prvo, 18. i 19. marta, formira se nežni sekstil na 8 stepeni sa Hironom u Ovnu, gurkajući nas da se suočimo sa svojom nesigurnošću i da se borimo sa prtljagom prošlosti. Zatim, 22. marta, Mars trigon Saturn na 10 stepeni, podstičući nas da stabilizujemo svoje ciljeve i razmišljamo praktično o svojoj budućnosti. Konačno, 27. marta, Mars u Blizancima spaja se sa Severnim čvorom na 13 stepeni, pružajući nam uvid u našu sopstvenu veliku sliku - i nagon koji će nam pomoći da krenemo napred osvajanjem svih ideja koje nam stoje na putu.\nNajteži trenuci ovog tranzita nastaju zbog sukoba sa vodenom energijom. Kako Merkur ulazi u Ribe 15. marta, a posebno dok je Mars u kvadratu sa Merkurom na 11 stepenu, pametni i brbljivi Blizanci mogu postati previše nemirni ili nestrpljivi za osetljive Ribe. Ova dva promenljiva znaka mogu da dovedu do sukoba u saradnji. Ali, ako brbljavi Blizanci pronađu način da udruže snage sa saosećajnim Ribama mogu nam pomoći da izgovorimo svoja osećanja, a da ne postanemo preteški u isto vreme za svoju okolinu. Kasnije, 9.-10. Aprila, dok je Mars u kvadratu sa Neptunom mogli bismo se osećati obeshrabreno ili potišteno dok se okrećemo prema unutra da bismo zavirili u svoja bolna mesta, i mogli bi lako projektovati naš samoprezir prema toksičnim tračevima. Zaštitite svoju energiju i ostanite koncentrisani. Iskoristite ovo vreme da ispitate svoju stranu senke dnevnikom snova, meditacijom ili se potpuno izgubite pomažući drugima ili kanališući svoju kreativnost.\nMars u Blizancima će bith u trigonu na 26 stepenu sa Jupiterom u Vodoliji od 17. do 18. aprila. Jupiter, davalac poklona i sreće, sarađivaće sa Marsom kako bi otvorio mogućnosti i pojačao naš optimizam. Obavezno duboko udahnite - sinergija Mars-Jupiter ima način da nas podstakne na velike rizike, u dobru i u zlu, i tada je najbolje da ne želimo da preterujemo. Ali, s rastom našeg samopouzdanja i istinitim instinktima ovo može biti jedan je od najboljih perioda ove godine za hrabre poteze ili pokretanje novih poduhvata.\nZa više tekrtova o tranzitima zapratite:


Posjete | Memorijalni centar Srebrenica\nMemorijalni centar Srebrenica je otvoren za posjetioce od 08:00h do 16:00h, izuzev u posebnim okolnostima, imajući u vidu ograničenja vezana za pandemiju Covid-19 (korisno je provjeriti posljednje vijesti na web-stranici i našim kanalima na društvenim mrežama o tome). Prilikom najave posjete, predlažemo Vam da u dodatne napomene naznačite – ukoiko imate posebna interesovanja (specifične izložbe, pristup Arhivu, vodstvo kustosa, veličina grupe, potrebe osoba sa invaliditetom).\nU cilju boljeg planiranja i organizacije posjete molimo Vas da putem formulara zakažete svoju posjetu.\nBuduite slobodni naglasiti sve dodatne napomene kao što su: potreba kustosa, vrijeme dolaska, potrebne informacije za osobe sa invaliditetom, upiti vezani za druga pitanja, boravak u Srebrenici, ishrana, transport...\nNaziv organizacije / institucije / grupe\nU ovoj rubrici možete pronaći sve informacije o rasporedu planiranih posjeta Memorijalnom centru Srebrenica koje su potvrđene u komunikaciji sa kustosima za potrebe edukacije, istraživanja, studijskih grupa.\nNajbliži međunarodni aerodromi se nalaze u Sarajevu i Tuzli. Od Tuzle, Sarajeva i Istočnog Sarajeva saobraćaju redovne autobusne linije (kontaktirajte Memorijalni centar Srebrenica prije polaska za potrebe tačnih informacija o trenutnim linijama).\nAlternativno, možemo Vas povezati sa prevoznicima koji realizuju posebne vožnje za pojedinačna i grupna putovanja do Srebrenice\nMemorijalni centar Srebrenica vodi računa o inkluzivnosti naših posjeta. Postoji nekoliko izložbenih postavki koje omogućavaju da slušanjem audio-zapisa dobijete jasan uvid u poruke i činjenice vezane za genocid u Srebrenici. Većina izložbenih prostora (osim gornjeg sprata izložbe „Genocid u Srebrenici: Neuspjeh međunarodne zajednice“ je dostupan za korisnike kolica.\nOrganizacija smještaja je ograničena na području opštine Srebrenica, ali osoblje Memorijalnog centra Srebrenica stoji na raspolaganju za dostavljanje kontakata od pružaocima usluga privatnog smještaja i smještaja za grupne posjete.\nNa području Srebrenice i susjednog Bratunca postoji nekoliko restorana većeg kapaciteta za potrebe organizacije doručka, ručka i večere.\nTakođer, lokalna zajednica ima na raspolaganju nekoliko prevoznika koji mugu vršiti prevoz iz drugih gradova te lokalni transport. Možemo vas povezati sa fotografima, snimateljima, istraživačima, prevodiocima i fikserima za potrebe lakše organizacije putovanja i istraživačkih priča u i o Srebrenici.\nNajava posjete Kalendar Upute za putovanja Osobe sa invaliditetom Smještaj, prevoz i hrana u Srebrenici


Zašto je važna probiotska kultura i kada? - Pitaj lekara\nNaslovna/ Zdrav stomak / Zašto je važna probiotska kultura i kada?\nPitaj Lekara 24 јануара, 2019 Zdrav stomak 0 komentara 225 pregleda\nLjudsko društvo postaje sve urbanije i naprednije. U razvijenim zemljama razvoj se manifestuje u kvalitetu života, višem životnom standardu i sve dužem životnom veku. Međutim, u karakteristike savremenog načina života spadaju i neredovna ishrana i neregulisani obroci, konzumacija sterilnih/prokuvanih namirnica, stresne situacije i primena različitih vrsta lekova, što brzo izaziva slabljenje otpornosti organizma. Prvi cilj većine prethodno nabrojenih “grešaka” jesu naši verni saputnici i prijatelji, mikroorganizmi u gastrointestinalnom sistemu. Iako već dugo znamo da su korisni, ipak smo tek poslednjih nekoliko godina sasvim svesni koliko su oni važni za naš život.\nZašto su važne probiotske kulture? Hajde da ih prvo upoznamo!\nTo nije lak zadatak jer ih ima deset puta više nego svih ćelija našeg tela od kojih smo sastavljeni. Pored toga, mikroorganizmi žive u crevima u odlično organizovanoj zajednici i usko sarađuju međusobno i sa nama. Umesto nas i za nas obavljaju mnogo korisnih zadataka. Pomažu da razgradimo većinu hrane koju pojedemo da bismo iz nje dobili potrebne hranljive sastojke, štite nas od štetnih materija i patogenih mikroorganizama, podstiču naše ćelije na obnovu i očuvanje čvrstog zida creva. Crevna mikrobiota, kako nazivamo sve mikroorganizme u našim crevima, deluje na razvoj i rad imunog sistema, što je pored razgradnje hrane možda njen najvažniji zadatak. Iz nabrojenog je jasno da je »zdrava crevna mikrobiota« neophodna za naše dobro opšte stanje organizma, odnosno ukupno zdravlje.\nŠta je zdrava crevna mikrobiota?\nCrevna mikrobiota je zajednica svih mikroorganizama u crevima. Naravno, odmah se postavlja pitanje šta je zdrava crevna mikrobiota? Naučnici je sve češće upoređuju sa ekološkom stabilnošću. Dakle, zdrava mikrobiota stabilna je i uspešno se odupire štetnim spoljašnjim faktorima, a pored toga prilagodljiva je i sposobna za brz povratak na osnovno stanje posle promene koju je izazvao stres. Njena sposobnost prilagođavanja je ograničena. Ako su stresni faktori prejaki (npr. lečenje antibioticima), njena stabilnost može se poremetiti da sama više ne može brzo uspostaviti stabilno stanje. U svim takvim situacijama mogu pomoći probiotici. Probiotici dakle pomažu održavanju stabilnog stanja ili doprinose bržem prilagođavanju i vraćanju na normalno – zdravo stanje crevne mikrobiote.\nProbiotske bakterije moraju imati posebne karakteristike da se u gastrointestinalnom sistemu mogu takmičiti sa bakterijama štetnim po zdravlje, razgrađivati sastojke hrane, podsticati rad gastrointestinalnog sistema i pomoći u jačanju prirodne otpornosti organizma. Pogrešno je mišljenje da samo jedan probiotski soj (vrsta) ima sve nabrojene povoljne efekte jer se međusobno razlikuju. Mogli bismo reći da su neke vrste završile školu preventive, a druge su sposobni terapeuti. Neke su uspešnije u borbi protiv štetnih bakterija, a druge u podsticanju rada gastrointestinalnog sistema i/ili u regulisanju imunog sistema. Probiotski soj može biti efikasan pomoćnik ili »terapeut« crevne mikrobiote samo ako je pažljivo izabran, proučen i testiran. Zato pažljivo pročitajte sastav I doze svakog probiotskog preparata na spoljašnjem pakovanju, jer nisu svi probiotici isti.\nprobiotik , probiotski soj


Poslato: Pon Sep 02, 2013 7:10 pm\nPridružio se: Uto Okt 11, 2011 1:06 pm\nOvako, imao sam jedno vreme izrazeno lupanje srca i dobio sam uput kod kardiologa.\nNakon obavljenog EKG-a i ultrazvuka, zakljucak je da je sa srcem sve u redu i da treba da proverim stitnu zlezdu.\nPre nedelju dana imao sam ovakav nalaz :\nFT4 17,45 (10.29 - 21.88)\nTSH 5,49 (0.27 - 4.2)\nRadio sam ultrazvuk stitne i sve je ok, normalne je velicine, normalnog polozaja, bez cvorova.\nDanasnji nalaz je ovakav :\nFT3 6,04 (3,1 - 6,8)\nFT4 16,46 (12 - 22)\nTSH 5,21 (0,27 - 4,64)\nTg At 463,3 (<115)\nTPO At 237,3 (<34)\nJe l moze neko da mi kaze sta je u pitanju, kakva je situacija?\nPoslato: Uto Sep 03, 2013 12:04 am\nNivo samih hormona stitne zlezde je rekao bih savrsen, medjutim TSH je povisen sto znaci da ima problem kod transporta hormona stitne zlezde u celije,jedan od mogucnosti je da je nivo kortizola nedovoljan- kad je nivo hormona stitne previsok u odnosu na kortizol lupanje srca je jedan od simptoma, ali takodje bi trebao da imas i neke druge simptome- npr pospanost poslepodne ili ti se vrti u glavi kad se naglo ustanes itd... Takodje postoji jos par mogucnosti, mada je ova prethodna najcesca\ntakodje povisena antitela ukazuju na mogucnost neke od autoimunih obolenja, mada opet ne mora da bude slucaj no sigurno je da treba ispitati.\nPoslato: Uto Sep 03, 2013 10:08 am\nХвала Јелисеј на одговору.\nНисам споменуо тегобе које осећам :\n- константан умор и то ме највише фрустрира, могу да спавам 5 или 13 сати, будим се јако уморан\n- сува кожа и перут\n- тешко се концентришем, вероватно звог умора\n- имам изражене подочњаке\nСутра треба да се јавим код кардиолога који ме је и слао на ова испитивања, па ће ме он упутити код ендокринолога.\nPoslato: Uto Sep 03, 2013 12:48 pm\nDa, po svoj prilici ovo je nizak kortizol; treba to detaljno ispitati i naci uzroke svega ovoga; mozda neka hronicna upala negde, stres itd...\nPoslato: Uto Sep 03, 2013 1:09 pm\nА присуство оволике концентрације тироидних антитела упућује нужно на неку аутоимуну болест нпр. Хашимото или се она могу повисити некад из неког другог разлога?\nДа додам да редовно вежбам, трчим, исхрана ми је одлична последњих неколико месеци.\nPoslato: Sre Sep 04, 2013 12:21 am\nДа ли Хашимото тиреодитис увек иде заједно са физичким променама на штитној жлезди (увећање/промена положаја/присуство нодула и чворова) или оне могу бити одсутне?\nPoslato: Sre Sep 04, 2013 2:03 am\nU vecini slucajeva prisustvo antitela znaci neku autoimunu bolest, ponekad se desava da antitela budu povisena iz nekih trecih razloga- al nemogu da se setim.\nSto se uvecane stitne zlezde to je ili najcesce zbog nedostatka joda ili zbog hronicno visokog TSH, osobe koje pate od Hasimoto-a ne moraju imati uvecanu stitnu zlezdu, cak mislim da ogromna vecina nema uvecanu st.\nU svakom slucaju ces morati da krenes sa 200 mcg selenijuma, da smanji antitela\ntakodje trebas testirati osetljivost na gluten- sam gluten dize antitela jako mnogo, pogotovo kod osoba sa Hasimotom (koji u ogromnoj vecini imaju i netoleranciju na gluten)\nTakodje treba proveriti kortizol koji je po mojoj pretpostavci nizak- kad bi se on normalizovao iskoristenost hormona stitne z. bi bio mnogo bolji i TSH bi opao- a to bi se reflektovalo i na antitela koja bi se smanjila.\nSto se vezbe tice- nemoj preterivati, ako se osecas kao zombi, smanji.\nTakodje po svaku cenu izbegavaj stimulanse (kofein itd) pogotovo energetske napitke, takodje izbegavaj slatkise.\nPoslato: Sre Sep 04, 2013 12:00 pm\nДанас идем код доктора, па ћемо видети. Изгледа да је Хашимото, због присуства антитела а и уз њега иду тегобе које осећам - хроничан умор, сува кожа и перут, тешко концентрисање...\nЈелисеј, паузирао сам ја и по месец дана без вежбања, то је умор који не пролази.\nPoslato: Sre Sep 04, 2013 1:59 pm\nDa vrlo gadno iskustvo, englezi i amerikanci koji imaju problema s niskim kortizolom imaju jedan izraz "brain fog" tj "magla u glavi" koji je zapravo tacan opis, a umor je neverovatan- ljudi kojima nadbubrezna zlezda uopste ne funkcionise nemaju snage ni motivacije da ustanu iz kreveta,\nkod tebe sumnjam da je tako teska situacija, vec jednostavno je iz nekog razloga nadbubrezna "iscrpljena" i trebat ce joj vremena da se oporavi, da tako laicki kazem.\nZapravo nadbubrezna i stitna se dosta naslanjaju jedan na drugu, i cim je problem kod jedne strane to na kraju zahvati i drugu stranu.\nPoslato: Sre Sep 04, 2013 3:03 pm\nАли, између кортизола и TSH постоји позитивна корелација. Тј. раст тиреостимулирајућег хормона прати и раст кортизола?\nPoslato: Sre Sep 04, 2013 11:59 pm\nKod mladih i zdravih ljudi postoji korelacija izmedju TSH i kortizola, takodje postoji vise drugih mehanizama kako izmedju stitne-nadbubrezne koje su usko povezane, tako i sa ostatkom endokrinog sistema. Uvek treba gledati citavu sliku, a kad se pocne "popravljati" ide se sledecim redom: 1. nadbubrezna\n3. testosteron/estrogen (tzv polni hormoni\n4. hormon rasta (ovo je moze se reci dodatna opcija)\nNajbolji nacin da vidis sta je s kortizolom jeste da odradis 4X test (jutarnji, vecernji)\nuz to odradis i stitnu zlezdu i onda vidis kako se odvija situacija, nakon par testiranja ces tacno znati gde stojis i kako se leciti.\nPoslato: Čet Sep 05, 2013 12:58 pm\nХвала на одговору, добио сам упут за ендокринолога.\nЗнам да кортизол варира у току дана, морао бих 4 пута за један дан да идем да вадим крв?\nPoslato: Čet Sep 05, 2013 2:24 pm\nProblem je sto je kortizol diktiran nacinom zivota- pre svega spavanjem, pa nalazi za jutarnji kortizol ce biti niski kod nekog ko se kasnije dize, a onda ce mu podnevni biti previsok- takodje moguc je da nalazi ujutro budu ok, ali se posle "istrosi" to je npr slucaj sa ljudima kojima treba podnevna dremka. Inace nalzi kortizola iz pljuvacke su precizni.\nAko bas ne mozes drukcije- onda gledaj da vadis kortizol u vreme kad se normalno dizes, i kad se osecas koliko-toliko ok.\nPoslato: Čet Sep 05, 2013 5:33 pm\nDg: Hashimoto thyroiditis i Hypothyreosis subcl.\nza sada bez terapije, kontrola za 6 nedelja sa nalazom TSH\nA sta da radim da mi nestanu ove tegobe? Je l ce selen pomoci?\nJelisej, ako je kortizol nizak, sta onda? Hvala na pomoci.\nPoslato: Pet Sep 06, 2013 12:52 am\nTrebat ce malo vremena da stvari "legnu" na svoje mesto, selen ce pomoci stitnoj zlezdi- trebalo bi da smanji upalni proces i smanji antitela a ima jos poprilicno koristi od istog, u sustini treba provo sacekati da se urade nalazi pa onda videti....\nSto se kortizola tice, nadam se da ce stvari da se poprave same od sebe, a najgori scenario je da ces morati dodati malo hidrokortizona ili medrola ili koji vec lek koriste u tvojoj regiji. No opet- treba sacekati nalaze pa onda videti.


Hodžaj: "Završeno sa kompromisima, Kosovo je država u postojećim granicama" | Radio Kosovska Mitrovica\nHodžaj: „Završeno sa kompromisima, Kosovo je država u postojećim granicama“\n26. September, 2019 08:10 |\nBivši kosovski ministar spoljnih poslova i član PDK, Enver Hodžaj, rekao je večeras da bi narednih šest meseci mogla da bude „odlična prilika za postizanje konačnog sporazuma između Kosova i Srbije“, te da „postoji velika mogućnost da se otvori put za članstvo Kosova u Ujedinjenim nacijama“.\n„Kompromisi su gotovi, izgradnja države zaključena sa postojećim granicama“, naglasio je Hodžaj u emisiji KTV „Rubikon“.\n„Nakon pitanja imena Makedonije, mi smo najveći međunarodni prioritet na Balkanu i ako za Balkan postoji poseban izaslanik kao što je Palmer, koji se uglavnom bavi Kosovom, narednih šest meseci se vide kao sjajna prilika za postizanje istorijskog sporazuma između Kosova i Srbije,“ kazao je on.\nSmatra da je „talas kompromisa“ okončan, te da bi dogovor sa Beogradom, odnosno, kako u Prištini navode – sa Srbijom, trebalo da bude postignut „priznanjem u trenutnim granicama“.\n„Nova vlada mora da ima potpun strateški način razmišljanja u pogledu vremenskih okvira i zadovoljenja ciljeva onoga što se može postići, svojevrstan paket. Drugo, ono što je važno za budućnost Kosova, jeste uklanjanje loših scenarija. Moramo da završimo izgradnju države na ovoj teritoriji i u ovim granicama, jer mislim da smo napravili najveće kompromise tokom upravljanja (međunarodnog) Kosovom“, rekao je Hodžaj, navodeći da je prvi talas kompromisa bila Rezolucija 1244, bečki razgovori i Briselski dijalog.\nPrema njegovim rečima, sporazum sa Srbima treba da se posmatra i u evropskom kontekstu.\n„Trebalo bi da pogledamo i sporazum u evropskom kontekstu, koji koristi Kosovu i Srbiji, ne treba ga prevoditi samo u teritorijalnom smislu, već kroz ono od čega će Srbija imati koristi – evropska budućnost. Mislim da Srbija može imati koristi od ovog procesa sa članstvom u EU, a mi u UN”, zaključio je Hodžaj.


Anđela Aleksić, 11.12.2015. 0 1 min za čitanje\nPrema sajtu Glassdoor koji je posvećen svetu poslovanja, sedište poznatog servisa za iznajmljivanje stanova Airbnb ocenjen je kao najbolje kancelarijski prostor u 2015.\nKancelarije firme Airbnb, prema glasačima sajta, najbolje su dizajnerski rešene prostorije i idealno mesto za produktivan rad zaposlenih. Na listi od pedeset kompanija, kompanija Airbnb uzela je prvo mesto od prošlogodišnjeg nosioca liste, Googlea, koji je ove godine pao na 8. mesto.\nOsim Googlea, i Apple je ove godine pao na listi sa 22. na 25. mesto. Ipak neke kompanije svojim poboljšanim izgledom poslovnog prostora i stvaranjem boljih uslova za zaposlene, poput LinkedIna i Facebooka popeli su se nekoliko mesta u odnosnu na prethodnu listu, piše sajt SFGATE.\nPobednik za ovu godinu, Airbnb zaslužio je ovo mesto nakon što su ocenjene kancelarije u San Francisku, Portlandu, Londonu i Dablinu. Pogledajte u kakvom prostoru rade zaposleni u ovoj firmi.\nInteresuje vas tema kancelarijskih prostora? Pogledajte našu celu sekciju posvećenu ovim prostorima.\n#airbnb #Glassdoor #kancelarijski prostor #najbolji enterijer #poslovni enterijer #radni prostor #sediste fime


Pohvale kritičara za „Rekvijem za gospođu J.“ nakon berlinskih projekcija « FCS\nPohvale kritičara za „Rekvijem za gospođu J.“ nakon berlinskih projekcija\n17. феб 2017 | Autor: Zoran Janković\nRekvijem za gospođu J., drugi rediteljski rad Bojana Vuletića, autora filma Praktičan vodič kroz Beograd sa pevanjem i plakanjem, imao je niz zapaženih projekcija u zvaničnom programu ovogodišnjeg festivala u Berlinu, u tamošnjoj selekciji Panorama Special, a mi vam ovom prilikom prenosimo nekoliko izvoda iz kritika koje su usledile u filmskim medijima.\nStiven Dalton, kritičar Holivud reportera (Hollywood Reporter), na početku svog prikaza ističe da je Rekvijem za gospođu J. jedno od najprijatnijih iznenađenja u ponudi dotadašnjeg toka pomenutog festivala. On potom pojašnjava da „sa svojim fatalističkim ugođajem, letargičnim ritmom i paletom ispranih boja, ova tmurna komedija scenariste i reditelja Bojana Vuletića isprva ostavlja utisak predstavnika neumoljivo mračnog istočnoevropskog tzv. misery porna, koji je onomad osmišljen kako bi isisao životnu radost iz ozbiljno postavljenih festivalskih programa. Međutim, ima tu, ispod površine, nečega poput zagušenog krika prkosnog čovečanstva protiv nemilosrdno okrutnog univerzuma.“\nDan Fainaru usvom prikazu za Skrin dejli (Screen Daily), pak, ističe da „Vuletićev prikaz života na Balkanu, začinjen sa nešto uticaja Kafke, ne pruža mnogo nade. Više gorka nego sarkastična, poruka ovog filma, koji nemilosrdno teče u svom ritmu posmrtnog marša (a što je prikladno, imajući u vidu temu ovog ostvarenja) potcrtana je preciznim radom kamere direktorke fotografije Jelene Stanković, koja ni u jednom trenutku ne pokušava da ulepša sliku, a šta više, njeno detaljno kadriranje pomaže da se naglase poente koje ovaj film nastoji da istakne.“ Vladan Petković u svojoj recenziji za portal CineEuropa navodi da „Vuletić u svom drugom filmu uspeva da spoji najbolji deo tradicije srpske crne komedije sa tropama koje obično bivaju povezivane sa novim rumunskim talasom. Ali ovaj film nije samo konstruisani spoj ta dva prepoznatljiva stila. Efekti skorije srpske istorije napokon nisu prikazani samo kao posledice ratova iz devedesetih godina prošlog veka, nego ovde u obzir bivaju uzete i mutirani ostaci socijalističke jugoslovenske prošlosti, kao i tranzicija kroz koju ovo društvo i dalje prolazi u izrazito teškom kružnom maniru.“\nFilm će srpsku premijeru imati na predstojećem FEST-u, u okviru Nacionalne selekcije (4. mart), a redovna bioskopska distribucija Rekvijema za gospođu J. počeće 16. marta.


Inovativna Huawei rešenja značajno unapredila poslovanje kompanije EuroPoint - Sve o novcu\nHome\tFintech\tInovativna Huawei rešenja značajno unapredila poslovanje kompanije EuroPoint\nInovativna Huawei rešenja značajno unapredila poslovanje kompanije EuroPoint\nZahvaljujući sjajnim dostignućima kompanije Huawei, firma EuroPoint značajno je unapredila svoje poslovanje u prethodnom periodu. Saradnja između ove dve kompanije u cilju unapređenja aplikacije QuoteStation koja pruža finansijske, robne i poslovne informacije, doprinela je povećanju performansi i smanjila kašnjenja. Primenom inovativih rešenja kompanije Huawei, EuroPoint je došao na lidersku poziciju nudeći daleko više mogućnosti od konkurencije i poslujući naprednije nego ranije.\nNiko Cuca is kompanije EuroPoint istakao je da je od svih potencijalnih dobavljača, samo Huawei svojim mogućnostima i rešenjima u potpunosti ispunio tehnološke zahteve plana kontinuiteta poslovanja. Prema njegovim rečima, Huawei nudi brže skladištenje sa minimalnim kašnjenjem, u paketu sa tehničkom stručnošću i podrškom pouzdanih partnera koji su jako bitni za ovakav projekat.\n„Znanje Huawei proizvoda za skladištenje i virtuelizaciju servera, kao i njegovo iskustvo sa prebacivanjem podataka, predstavlja veliko olakšanje za naše poslovanje. U cilju nadogradnje naše IT infrastrukture, želeli smo da pronađemo dobavljača sposobnog da pažljivo planira proces migracije podataka, minimizira nepredviđene troškove i neplanirani zastoj i osigura da krajnji korisnici prođu bez neprijatnosti, kao i da sistem bude lak za upotrebu“, rekao je Niko Cuca iz Europoint-a.\nNadogradnja IT usluga kompanije EuroPoint, direktno je uticala i na zadovoljstvo krajnjih korisnika, što je na kraju rezultiralo povećanim brojem kupaca. Finansijske usluge koje kompanija nudi sada su pristupačnije nego ikada ranije, a transakcije su daleko brže. Tim kompanije EuroPoint u potpunosti je posvećen razvoju finansijskih aplikacija poput onih za brokerske kuće, banke, finansijske institucije i maloprodajne klijente. Pored toga, kompanija takođe doprinosi rastućem trendu usluga digitalnog plaćanja, podstaknutih pandemijom i uskoro planira da ponudi usluge plaćanja računa putem interneta.\nEuroPoint, kompanija koja se bavi finansijskim tehnologijama, prva je i jedina kompanija u regionu koja je razvila aplikaciju za web trgovinu – “QuoteStation” – koja u realnom vremenu nadgleda sve berze u Jugoistočnoj Evropi. Sa efikasnim ažuriranim sistemom za skladištenje, EuroPoint je smanjio kašnjenja aplikacija uz pojednostavljeno održavanje i nesmetanu migraciju podataka. Indeks dostupnosti podataka je značajno poboljšan, osiguravajući stabilne poslovne procese, bez ikakvih prekida.\nHuawei OceanStor Dorado 3000 V6 sa FlashLink inteligentnim algoritmima i End to End (E2E) Non-Volatile Memory express (NVMe) arhitekturom nudi kašnjenje od samo 0,05 ms i lako može da obrađuje istovremene transakcije desetina miliona korisnika i efikasno sprečava prekide servisa. Usluge uvek ostaju nepromenjene, bez vremena čekanja tokom nadogradnje sistema. EuroPoint je implementirao FusionServer Pro Rack Server koji pruža vrhunske performanse i odličan kapcitet proširenja poslovanja.


LANCI ZA DOMAĆE I STRANE KOMBAJNE\nLanci za berače kukuruza i poljoprivredne mašine\nValjkasti lanci za industriju i poljoprivredne mašine\nRemenje za poljoprivredne mašine i kombajne\nINDUSTRIJSKO I AUTOMOBILSKO REMENJE\nDobrodošli na sajt kompanije Gating\nPreduzeće GATING DOO je osnovano 1990 godine sa 100% privatnim kapitalom. U okviru svoje trgovinske delatnosti, Gating je u proteklom periodu izrastao u jednog od najvećih snabdevača srpskog tržišta svim vrstama klinastog, varijatorskog i pljosnatog remenja, kao i svim vrstama galovih lanaca.\nMi sarađujemo sa najznačajnijim svetskim proizvođačima pomenutih roba, od kojih svi poseduju ISO sertifikate kontrole kvaliteta, beskompromisan kvalitet proizvoda i povoljne cene. Od kompanija sa kojima sarađujemo istakli bismo japansku kompaniju Tsubaki koja je poznata po tome što proizvodi najkvalitetnije lance na svetu. Kako mi u našem poslu nista ne prepuštamo slučaju, uspostavljena je i saradnja sa Mašinskim Fakultetom u Beogradu, odnosno, njihovom laboratorijom CIAH koja vrši super kontrolu kvaliteta svih naših proizvoda.\nZahvaljujući saradnji sa pomenutim kompanijama GATING je u mogućnosti da srpskom tržištu, kao i tržištima okolnih zemalja ponudi kontinuirano snabdevanje svim vrstama remenja i galovih lanaca, vrhunskog kvaliteta i po najpovoljnijim uslovima.\nU mogućnosti smo da odgovorimo svim zahtevima naših kupaca kako u pogledu kvaliteta, tako i u pogledu asortimana. Robu isporučujemo sa lagera u Beogradu, a u saradnji sa našim poslovnim partnerima izrađujemo i sve vrste galovih i transportnih lanaca, po specifičnim potrebama naših kupaca, a na osnovu dostavljene nam tehničke dokumentacije i crteža. Ovom prilikom pozivamo na saradnju sva preduzeća iz Srbije, kao i preduzeća sa područja bivše Jugoslavije, koja imaju potrebu za ovom vrstom roba. Sigurni smo da ćete biti zadovoljni cenama, kvalitetom i brzinom isporuke.\nStandardni lanci ISO-ANSI\nLanci za poljoprivredne mašine\nUgrinovački Put br. 98\nTel. +381 (11) 6301 109;\n+381 (11) 6301 110;\n+381 (11) 6301 112;\nFaks. +381 (11) 6301 111\nZemun, Ugrinovački Put br. 98\nFaks. +381 (11) 6301 112


ŠTA SU FRITE? - DAMM KERAMIK STUDIO\nŠTA SU FRITE?\nby Damm Keramika · Published March 9, 2008 · Updated October 11, 2015\nU predhodnom tekstu o glazurama sam napomenuo na koji način se nanosi glazura na bisvitiranu podlogu.\nSada ćemo govoriti o sastavnim delovima glazure i njenoj osnovnoj bazi, a to je frita.\nU skorijoj prošlosti u industrijskoj keramici a tako i u umetničkoj, glazure su sadržale veliku količinu otrovnih materija (olovni oksid -PbO; minijum – 3PbO2; jedinjenja Barijuma – Ba; žive – Hg;…). Zbog velike opasnosti po ljudsko zdravlje radikalno su zamenjene FRITAMA.\nFrite mogu biti bilo koje supstance koje se zagrevanjem prevode u fuziono stanje i zatim brzo ohlade u vodi.\nKeramičke frite su rezultat zagrevanja na visokim temperaturama (14500C – 1550oC) i predstavljaju mešavine osnovnih materija koje čine keramičke glazure .\nRastvorljive materije se moraju predhodnim stapanjem (fritovanjem) preobratiti u nerastvorljiva jedinjenja, čime istovremeno smanjujemo i otpornost upotrebljenim olovnih sirovina. Olovni silikati u tako predhodno stopljenom (fritovanom) staklu, manje su otrovne nego sirovine koje su sadržale olovo. Isto važi i za druge, otrovne, npr. sirovine barijuma .\nPrema tome, frite predstavljaju jednu vrstu stakla. Glazure koje sadrže frite u sebi koriste se najviše u industrijskoj, dekorativno- upotrebnoj keramici.\nFrite možemo podeliti na:\nTags: barijumabazibezolovnebiskvitiranubitibrzočinedekorativnodelovimafritamafritefritovanjemfuzionoglazuramaglazuregovoritiindustrijskojistovremenojedinjenjakeramicikeramičkekoeficijentomkoličinukoristeljudskomanjematmaterijamešavinuminijummogumorajunačinnajvišenapomenuonerastvorljivanjenojohladeoksidolovniholovoopasnostiosnovnihosnovnojotpornostotrovneotrovnihpodlogupokrivajućepredhodnimpredhodnompredstavljajupreobratitiprevodeprošlostiradikalnorastvorljivereagujućerezultatsadasadržalesastavnimse nanosisilikatiširenjasirovinasjajneskorijojsmanjujemoštastaklustanjestapanjemsupstancetekstutemperaturamatransparentneu vodiumetničkojupotrebljenimupotrebnojvelikevelikuvisokimzagrevanjazagrevanjemzamenjenezbogzdravlje\nNext story Danicina prva samostalna izložba\nPrevious story Izložba VREME prateća manifestacija 40. Majske izložbe 2008.


LSV: Mora biti utvrđena odgovornost za eksploziju u zrenjaninskoj fabrici vode - Društvo - Dnevni list Danas\nPočetna » Društvo » LSV: Mora biti utvrđena odgovornost za eksploziju u zrenjaninskoj fabrici vode\n1Piše: FoNet 14. decembra 2020. 12.00\nZrenjaninski odbor LSV ocenio je u saopštenju kako „mora biti utvrđeno ko snosi odgovornost” za tu nesreću, ističući da bezbednost radnika mora biti na najvišem nivou.\nLiga je ocenila da lokalna vlast „nije u stanju” da reši taj priblem, te je zatražila od premijerke Srbije Ane Brnabić da učini sve „da se agonija u kojoj se nalaze građanke i građani Zrenjanina što pre prekine”.\nPodsećamo, u zrenjaninskoj fabrici vode rano jutros, oko pet časova, došlo je do eksplozije, saznaje Danas. Prema nezvaničnim informacijama došlo je do curenja hlora.\nEksplozija, fabrika vode, Fabrika vode u Zrenjaninu, LSVZrenjanin\n14. decembra 2020. u 12.36\nPa narvno da se mora utvrditi tacna i pravedna odgovornost , samo tako se dolazi do sve boljeg i boljeg u svemu i tu niko ne treba da se ljuti , kriv si, kriv , sta tu ima , moglo je da pomre ko zna koliko ljudi zbog tudjih raznih javasluka i neodgovornog ponasanja.\nLSV treba da zna da se u svemu mora utvrdjivati odgovornost pa i u netacnim informacijama.


Sjeverna Koreja raketa, Foto: Reuters\n14.08.2017. 08:49h Ažurirano: 14.08.2017. 08:49h\nSjeverna Koreja pozvala je ambasadore iz najvećih svjetskih zemalja da se vrate u Pjongjang radi zajedničkog sastanka, prenijela je južnokorejska agencija Jonhap.\nPrema saznanjima agencije, na tom sastanku su sigurno prisutni ambasadori Sjeverne Koreje u Kini, Rusiji i Ujedinjenim nacijama, ali nije poznato koliko tačno ambasadora učestvuje na njemu.\nKako se navodi, taj sastanak može da bude dio regularnog okupljanja ambasadora, može da bude povezan i sa situacijom u kojoj se država nalazi nakon raketnih proba, ali i povezan sa navodnim pripremama za dalje vojne akcije.\n"Ne smije biti rata"\nPredsjednik Južne Koreje Mun Džae-in poručio je danas da "više ne smije biti rata" na Korejskom poluostrvu, i pozvao Sjevernu Koreju da se ne ponaša prijeteće, u trenutku kada rastu napetosti između Pjongjanga i Vašingtona pri čemu obje strane nagovještavaju vojnu akciju.\n"Na Korejskom poluostrvu više ne smije biti rata. S kakvim god usponima i padovima da se suočavamo, sjevernokorejska nuklearna situacija se mora riješiti mirnim putem", rekao je Mun otvarajući redovni sastanak sa visokim pomoćnicima i savjetnicima, prenosi Rojters, pozivajući se na južnokorejsko predsjedništvo.\nMun je, takođe, izrazio uvjerenje da će SAD odgovoriti na trenutnu situaciju mirno i odgovorno, "sa stavom kakav ima i Južna Koreja".\n"Sjeverna Koreja nije ovladala raketnom tehnologijom"\nSjeverna Koreja još nije u potpunosti ovladala raketnom tehnologijom vezanom za ponovni ulazak raketnog punjenja u atmosferu, a za to će joj biti potrebno najmanje godinu do dvije, izjavio je zamjenik južnokorejskog ministra odbrane Suh Čuk-suk.\nOn napominje da Sjeverna Koreja brzo unaprjeđuje svoju sposobnost izrade minijaturne nuklearne bojeve glave, prenosi Tanjug.\n"Ni SAD ni Južna Koreja ne vjeruju da je Sjeverna Koreja u potpunosti ovladala tehnologijom ponovnog ulaska raketnog punjenja u atmosferu u smislu inženjeringa vezanog za materijal", rekao je Suh u nedjelju južnokorejskoj televiziji.\nKako je naveo, Južna Koreja i SAD ne smatraju da je Sjeverna Koreja dostigla taj tehnološki nivo, ali je upozorio da se Pjongjang bliži tom stepenu tehnološke usavršenosti.\n"Ne možemo da kažemo kada će tačno dostići i taj nivo, ali će Sjevernoj Koreji za to biti potrebno još najmanje godinu do dvije", rekao je zamjenik južnokorejskog ministra odbrane.\nPrema njegovim riječima, Sjeverna Koreja će vjerovatno nastaviti sa provokacijama, uključujući nuklearne probe, ali on ne smatra da postoji velika opasnost da Pjongjang uđe u pravi vojni sukob.\nI direktor CIA Majk Pompeo mišljenja je da će sjevernokorejski lider Kim Džong Un vjerovatno nastaviti da testira svoje oružje, a kako je juče rekao, "ne bi ga iznenadila još jedna sjevernokorejska raketna proba".\nZabrinutost da je Sjeverna Koreja blizu ostvarenja svog cilja - usavršavanja nuklearnog oruža na čijem dometu bi se našle SAD - dovelo je do porasta tenzija proteklih mjeseci, podsjeća britanska agencija.\nSAD i Sjeverna KorejaSjeverna Koreja i SADSjeverna KorejaJužna Koreja\n03.12. 06:15 h\t17012\n02.12. 15:47 h\t16890\n02.12. 15:42 h\t12476\n02.12. 19:05 h\t11101\n02.12. 18:47 h\t5427


Česta briga o koži koja je podložna neurodermatitisu | HiPP Bio\nHiPP Babysanft – osnovni asortiman – nega kože za izuzetno osetljivu kožu koja je podložna neurodermatitisu\nŠta je neurodermatitis?\nNeurodermatitis je najčešće kožno oboljenje u detinjstvu koje se u poslednjih 50 godina petostruko povećalo.\nNeurodermatitis je hronično kožno oboljenje koje nije zarazno. Glavne karakteristike neurodermatitisa su veoma suva koža, sve do crvenog i perutavog ekcema, a često i jakog svraba.\nŠta može da se učini povodom toga?\nOno što je dobro jeste to da većina dece pati od blagog oblika ovog oboljenja. Za ovaj umereni oblik koji se često naziva i „osetljivom, suvom kožom“, koristi se takozvana „osnovna terapija“. Ovo uključuje i negu kože isključivo prikladnim proizvodima koji kožu snabdevaju dragocenim sastojcima i, pre svega, hidratantnošću.\nZa mnoge pacijente sa blagim neurodermatitisom i za osobe čija je koža sklona neurodermatitisu, proizvodi za negu kože koji su posebno razvijeni za osobe sa neurodermatitisom (farmaceutski proizvodi) nisu neophodni. Po pravilu, obični proizvodi su takođe prikladni. Njihova kompatibilnost bi trebalo da bude dermatološki dokazana. Idealno bi bilo kada ovi proizvodi ne bi sadržali supstance koje često izazivaju alergije. U ovom slučaju najbolje je potražiti savet od Vašeg dermatologa.\nHiPP Babysanft: dermatološki dokazano da veoma osetljiva koža koja je podložna neurodermatitisu dobro reaguje na ovu kremu\nKako biste potvrdili podobnost HiPP Babysanft kreme za veoma osetljivu kožu, proizvodi iz HiPP Babysanft osnovnog asortimana koji su navedeni u nastavku bili su podvrgnuti dermatološki kontrolisanom testu tolerancije:\nHiPP Babysanft Gel za pranje, Kupka, Dečiji šampon i Krema za lice\nRezultat: testiranjem svih HiPP Babysanft proizvoda ustanovljeno je da koža dobro reaguje na njih i da su pogodni za osnovnu negu za veoma osetljivu kožu i kožu sklonu ekcemima.\nStoga su testirani HiPP Babysanft proizvodi ne samo pogodni za dnevnu negu zdrave bebine kože, već na njih dobro reaguje i veoma osetljiva koža i koža sklona ekcemima.


Santo i Simijonović šampionai Srbije u kombinaciji - Sportske vesti - Savremenisport.com\nNaslovna / Sportske vesti / Santo i Simijonović šampionai Srbije u kombinaciji\nMiloš Simijonović, kuglaški reprezentativac Beograda i Livia Santo reprezentativka subotičkog Pionira osvojili su šampionske titule u seniorskoj konkurenciji u kombinaciji.\nU konkurenciji kuglaša, drugi krug za ulazak među osam odigran je u Beogradu i računao se za kombinaciju. Miloš Simijonović (Beograd) je slavio sa 1.322 čunja i na Banjici je srušio 701 čunj pridruživši se ekskluzivnom „klubu 700“. U kvalifikacijama, za ulazak među 16 u Bačkoj Topoli oborio je 621 čunj. Srebro je pripalo Igoru Kovačiću (Beograd) sa 1.258 čunjeva (Bačka Topola 650, Beograd 608) dok je treće mesto osvojio Goran Cimeša iz Radničkog (Novi Sad) sa 1.236 čunjeva (612 i 624).\nU borbi za ulazak među osam u Beogradu na Banjici Simijonović je savladao Bojana Kličarića (Crvena zvezda) sa 701:607 (4:0). Igor Kovačić (Beograd) je bio bolji od madog Željka Garafijata (Dolina, Padina) 608:577 (4:0), dok je Goran Cimeša bio uspešniji od Dragoslava Vuksanovića (Vodovod, Kragujevac) sa 624:551 (4:0). Kovačić je bio seniorski šampion Srbije u kombinaciji 2013.\nDatum: 26.04.2015. Autor: Branimir Vasić


Ujedinjeni Arapski Emirati ukinuli vize za državljane Republike Srbije! - PRess Serbia | PR PRess team\nAvio-kompanija “Fly Dubai” je objavila da ukida uslugu izdavanja viza od danas!\nUjedinjeni Arapski Emirati su ukinuli vize za državljane Republike Srbije.\nOdluka je stupila na snagu juče, 13. maja 2019. godine.\nAvio-kompanija “Fly Dubai” je objavila da ukida uslugu izdavanja viza od juče.\nInače, Srbija i Ujedinjeni Arapski Emirati potpisali su još prošlog septembra u Njujorku Sporazum o međusobnom ukidanju viza za putovanja između dveju država, saopštilo je tada Ministarstvo spoljnih poslova Srbije.\nSporazum su na marginama 73. zasedanja Generalne skupštine UN potpisali šef diplomatije Ivica Dačić i ministar inostranih poslova UAE šeik Abdulah bin Zajed.\nTagovidubai građani republika srbija Ujedinjeni Arapski Emirati ukudanje vize


Devica i Strelac slaganje ~ DNEVNI I NEDELJNI HOROSKOP\nDevica i Strelac slaganje\nDevica i Strelac slaganje-Kako se slažu Devica i Strelac\nZemlja + Vatra = Lava\nVladajuća planeta Device Merkur, je veoma opterećena sa detaljima. Jupiter, koji je vladar Strelaca, više je zainteresovan za veću sliku života i ljubavi.Slikovito prikazano Strelac se bavi šumom, Devica je više zainteresovana za drveće, možda čak i svaki list na svakom drvetu.\nAli oboje se nazivaju nepostojanim znakovima, ovo ukazuje i na prilagodljivost. U tom smislu ste slični, što znači da možete zajedno da napravite uspešnu vezu.Pogotovo ako naučite da prihvatite tuđe stavove i da vam vaše mišljenje ne bude uvek previše dragoceno.\nDevica mora da nauči da pusti da se nešto radi i pogleda samo na kraj i rezultat. A Strelac bi mogao malo više da misli na proces rada a ne samo na rezultat.Činjenica je da ova kombinacija zvezdanih znakova obećava jer ima dosta medjusobne intelektualne stimulacije.\nDevica poboljšava radne mogućnosti i sposobnosti Strelca, a Strelac može da malo više bude vezan za dom i razvije interesovanje u svim domaćim stvarima.\nKad je seks u pitanju, imate veliku razliku u stilu.Device su rezervisane a Strelac voli da igra, da eksperimentiše. Ako ćete da uživate u intimnoj strani ovog odnosa treba da se ostave po strani vaše mentalne gimnastike i da se samo uživa u trenutku. Strelac će posebno biti zahvalan za to.\nStrelci rođeni između 23. novembra i 1. decembra verovatno najbolje odgovaraju Devicama.Pripadnici znaka Device biće privučeni njihovim smelim i avanturističkim duhom.Spremite se za dosta putovanja i zanimljiva iskustva ako odaberete život sa njima.\nStrelac i Devica slaganje-Kako se slažu Strelac i Devica


Kako izračunati količinu masti u telu | Magazin | Stil\nVažno je da znate: Kako da izračunate koliko imate masti u telu 0 Podeli Podeli na facebook Podeli na twitter Podeli na viber Pošalji na mail\nIzvor mondo.rs 03.05.2020. / 09:41\nSvi imamo masti u telu, ali je važno da ih nemamo previše, kako bismo bili zdravi! Evo kako da izračunate koliko ih vi imate...\n"Na svakom ćošku" ljudi pričaju o mršavljenju i topljenju masti. Svi imamo masti, koje se u telu nalaze s razlogom, ali je za zdravlje važno da ih nemam previše.\nAko se pitate zašto su masti toliko važne, dovoljno je da kažemo da one snabdevaju organe energijom ako ne jedete nešto duži vremenski period. Takođe, važni su za proizvodnju mnogih hormona i supstanci u krvi, koji omogućvaju komunikaciju među organima. Na primer, masti su važne i za proizvodnju hormona koji reguliše apetit, tako da ipak ne možete baš da sedite i jedete unedogled...\nMeđutim, masti mogu da postanu i problem ako ih imamo previše ili premalo.\nUkoliko u telu nema dovoljno masti, to ometa proizvodnju pojedinih hormona, zbog čega se može javiti hormonski disbalans, pa čak i problemi sa plodnošću.\nA kada u telu ima previše masti, oslobađa se preterana količina "nezdravih" hormona i supstanci, što utiče na brojne funkcije u telu i nije dobro za zdravlje. Recimo, to može da dovede do dijabetesa tipa 2, problema sa plodnošću, depresije, pa čak i da doprinese obolevanju od raka.\nDa biste znali koliko imate masti u telu, možete da izračunate indeks telesne mase. Ono što je važno napomenuti je da se na ovaj način ne saznaje na kojem mestu ima najviše masti,a zna se da je višak masti na stomaku, oko organa, opasnji nego masti na nekim drugim mestima. Zbog toga i samo merenje obima struka može da da neki uvid u količinu masti.\nSmatra se da muškarci koji imaju obim struka veći od 94 imaju višak masti u telu, a kod žena obim struka ne bi trebalo da bude veći od 80.\nDa biste odredili koliko imate masti u telu, izračunajte indeks telesne mase.\nTo ćete uraditi tako što ćete svoju težinu u kilogramima podeliti sa svojom visinom (u metrima) na kvadrat.\nUkoliko je rezultat manji od 18,5 imate manjak masti u organizmu, od 18,5 do 24,9 se smatra zdravim, od 25 do 29,9 se smatra prekomernom kilažom, od 30 do 34,9 gojaznost (prvi stepen), od 35 do 39,9 gojaznost (druge klase) i rezultat veći od 40 pokazuje morbidnu gojaznost.\nStručnjaci ističu da indeks telesne mase može da posluži da orijentaciono znate da li imate previše ili premalo masti, ali da to baš i nije najprecizniji pokazatelj zdravlja jer ne pokazuje koliko u telu ima mišićne mase. A pošto su mišići teži od masti, mišićava osoba može da ima visok indeks telesne mase, iako ima zdravu količinu masti u telu.\ngojaznost mršavljenje Kako da


Levijatan demantuje navode o diskriminaciji Roma - Reakcije - Dnevni list Danas\nPočetna » Dijalog » Reakcije » Levijatan demantuje navode o diskriminaciji Roma\nReakcija Pokreta Levijatan na tekst "Poverenik za zaštitu ravnoprsvnosti utvrdio da je Levijatan diskriminisao Rome”\nLevijatan demantuje navode o diskriminaciji Roma\nDanas Online31.05.2021. 12:09\nFoto: Privatna arhiva (Iz arhive Danasa)\nPokret Levijatan uputio je demanti na saopštenje Evropskog centra za prava Roma u kom se navodi da je Poverenik za zaštitu ravnopravnosti naložio tom Pokretu da prestane sa objavljivanjem diksriminatornih sadržaja prema Romima.\nDemanti Pokreta Levijatan prenosimo u celosti:\nBudući da je dana 27.05.2021. godine u 17:42 časova na portalu objavljen tekst/saopštenje pod naslovom „Poverenik za zaštitu ravnopravnosti utvrdio da je Levijatan diskriminisao Rome” molim da u skladu sa odredbama Zakona o javnom informisanju i medijima, objavite demanti saopštenja Evropskog centra za prava Roma, kako sledi:\nFondacija Pokret Levijatan ističe da je saopštenje Evropskog centra za prava Roma zasnovano na neistinitim činjenicama i navodima i kao takvo suprotno je ciljevima zbog kojih su osnovani.\nNajpre, netačni su navodi da je Evropski centar za prava Roma podneo „veći broj pritužbi koje su potpisali Romi i Romkinje iz Srbije, preko lokalne organizacije Vojvođanski romski centar“ budući da je na adresu Fondacije od strane Poverenika upućeno UKUPNO 5 istovetnih pritužbi fizičkih lica, koji su to učinili lično, a ne putem bilo koje organizacije. Navodimo da se radi o fizičkim licima sa istim prezimenima, što implicira da je u pitanju jedna odnosno dve porodice.\nUkoliko bi bili tačni navodi pomenutog saopštenja o većem broju pritužbi koje je podneo Evropski centar za prava Roma, to bi značilo da od strane Poverenika nije sproveden postupak kako je Zakonom predviđeno, odnosno da Fondaciji nisu dostavljeni kompletni dokazi i pritužbe (a što je obavezno) kako bi se u celini na iste izjasnila. Verujemo da Poverenik nije napravio propust u postupanju.\nDalje, netačni su navodi teksta da je Poverenik NALOŽIO Fondaciji postupanje kako se dalje navodi, budući da po Zakonu o zabrani diskriminacije takva mera nije predviđena.\nPoverenik je dao mišljenje i preporuku koja se odnosi na kontrolu komentara pratilaca naloga, a to su Fondaciji nepoznata fizička lica, na koji deo se preporuka i mišljenje u najvećem delu odnosi.\nZaključak saopštenja Evropskog centra za prava Roma u kome se navodi da „Pokret Levijatan koji ima više od 270.000 pratilaca na Fejsbuku, predstavlja se kao organizacija za zaštitu životinja ali veći deo svog rada fokusira na dehumanizaciju Roma i distribuciju sadržaja na društvenim mrežama čiji je cilj podsticanje mržnje“ svakako će biti predmet sudskog postupka, budući da se podnete pritužbe pet fizičkih lica odnose na komentare od pre godinu i više dana, neki od njih nikada i nisu objavljeni na nalogu Fondacije (što je Poverenik i utvrdio) te se prostim pregledom objava na nalogu Fondacije na društvenoj mreži facebook može utvrditi tendenciozna neistina navedena u ovom saopštenju.\n„Fondacija Pokret Levijatan“ ističe da će u svemu postupati u skladu sa odredbama Zakona o zabrani diskriminacije a to znači jednak pristup svim zlostavljačima životinja bez obzira na pol, boju kože i nacionalnu pripadnost.\npokret levijatanromiZaštitnik građana SrbijeBeograd\nReakcije • 24.09.2021. 16:32\n"Nije bitno da li pravite greške, već šta posle uradite sa njima" (Frederik Bakman, Medvedgrad)\nReakcije • 23.09.2021. 19:29\nNeka visi bibliometrija\nNajstariji čitaoci Danasa svakako pamte 4M i njihovu pesmicu...\nGrupa lekara i ostalih napisala je i objavila pamflet...